Ura, urre urdina - Elhuyar Aldizkaria\nHasiera » Erreportajeak » Ura, urre urdina\nGure ingurura begiratu eta ura eskas denik ez badirudi ere, munduko hainbat bazterretan benetan arazo larria da hau. Urrutira behean, hegoalderantz mila kilometro egitea nahikoa dugu horretaz ohartzeko. Planetako uraren % 2,5 geza da, baina poloetan harrapatuta dagoena kenduz, % 0,77 bakarrik geratzen zaigu; hau da, 82.000 km3 inguru. Horietatik 4.000 km3 inguru dira, ordea, eskuragarri. Eta hau guztiaz gain, 4.000 km3 horien bi herenak uholde-garaian jasotzen ditugu. Azkenerako, hasierako uraren % 0,001a da benetan gizakiak erabil dezakeen ur-kopurua.\nHurrengo 50 urteetan Afrika tropikalak lehorte gogorrak izateko arrisku bizia duela ondorioztatu dute biologoek Keniako Naivasha aintziran ikerketa paleoklimatikoak egin eta eskualdean egindako euria neurtu ondoren. Ez da lehen aldia izango, baina, presio demografikoak gora hain nabari egin duenez, ondorioak larriagoak izan litezke oraingoan: mende-laurdenean eskualdeko populazioa bikoiztu egin baita. Baina Afrika ez da gune gatazkatsu bakarra; Nazio Batuen arabera, urak eragindako gatazka politiko eta belikoak XXI. mendeko arazo garrantzitsu bilaka litezke.\nGatazka-gunerik esanguratsuenetakoa Ekialde Ertaina da, Jordan ibaiaren arroa. Libano, Siria, Jordania, Israel eta lurralde palestinarrak ez datoz bat ibaiaren urak banatzeko eta ura judutar eta palestinarren arteko gatazka-iturri da egunero, batzuen eta besteen putzuen sakonera eta ordaindu beharreko prezioak desberdinak baitira. Gatazka historikoa da hau, 1967. urteko sei egunetako gerrak ere uragatik izan omen baitzuen hasiera. Baina politikoki bareagoak diren herrialdeek ere badituzte gatazkak. Kanada eta Estatu Batuek Aintzira Handien eta banatzen dituzten ibaien erabilera eta poluzioari buruzko liskarrak maiz dauzkate. 1995ean, esaterako, ura saltzea debekatu egin zuen Kanadako Britainiar Columbia probintziak.\nHala ere, urak eragindako gatazkak ez dira berriak; uraren eskasiak etorkizunik gabe utzi zituen zibilizazioak lehenago ere ikusi ditu Historiak. Duela 4.200 urte hasi eta hiru mendez luzatu zen lehorteak, esaterako, Mesopotamian sortu zen Akad-eko inperioa, giza historiako lehen inperio handietako bat, suntsitu ei zuen. Inken aurretiko Hego Amerikako kulturen edo Yemen-go Saba erreinuaren gainbehera ere uraren eskasiak bultzatu omen zuen. Baina lehorteak ez dira arrisku bakarrak. Lurren ureztatzeak ere hainbat arazo sortu ditu: lurrak lokaztu, geruza freatikoa agortu eta batez ere zorua gazitu.\nArazo horiek zeregin garrantzitsua izan zuten Mesopotamiako hainbat kultura galtzen eta, dirudienez, ureztatzeari oso loturik zeuden zibilizazioek porrot egin dute askotan.\nOro har begiratuta ur geza ez da hain eskas, ordea. Urteko eta pertsonako 1.800 m3 ur geza dago munduan; gaizki banatuak, hori bai: egiptoar batek 30 m3 ur dauzka urteko eta islandiar batek,berriz, 708.000 m3. Herrialdeen gaineko "estres hidrikoa" arazo larria bihur daiteke laster, 1.000 m3 ur (urteko eta pertsonako) baino gutxiago dituzten 30en bat estaturentzat. Esan beharra dago ur-kopuru horretatik behera gizakien osasuna ezin dela bermatu. Horrez gain, bi faktorek areagotzen dute bidegabeko banaketa: batetik, presio demografikoak lur pobreak ustiatzera bideratzen gaitu, ureztatzeko beharra ikaragarri handitzen delarik; bestetik, pertsonako kontsumitzen den ur-kopurua bizkor, oso bizkor, ari da hazten.\nPlanetako populazioaren bostenak edateko ura ez dauka eskura eta erdiak ez du oinarrizko osasun-azpiegiturarik. Urtero 3,4 milioi pertsona hiltzen da edateko ona ez den ura kontsumitzeak eragindako gaitzen ondorioz, horietarik 2,2 milioi beherakoak eta 1,1 milioi malariak hiltzen dituelarik. Oro har, uraren eskasiak hirugarren munduko gaixotasunen % 80 eragiten ditu. Eta egoerak okerrera egingo du ziur asko: mende batean munduko populazioa hirukoiztu egin da, baina uraren kontsumoa sei bider handiagotu egin da.\nKontsumoa eta eskaria haztearekin batera ura eskuratzeko zailtasunak biderkatu egin dira munduko hainbat bazterretan. Ura ziklo hidrologikoaren berritze-abiadura errespetatu gabe ustiatzen da eta, ondorioz, ibai askoren emariak behera egiteaz gain aintzirak ere lehortzen ari dira. Bestalde, gehiegizko ponpaketa dela eta, akuiferoen ur-maila asko jaitsi da azken urteetan, zenbaitek dozenaka metro galdu dituztelarik. Akuiferoek ur gutxiago dutenez, horien bidez hornitzen diren ibaiek ere emari txikiagoa jasotzen dute Ðurtaro lehorrean batez ereÐ eta batzuk erabat desagertu egin dira. Akuiferoak oso azkar ari dira husten eta egoera hau oso larria da itsasotik gertuko erreserbetan (ur gaziak erdi hustutako akuiferoak hartuko baititu) eta ur "fosila", hau da, berritzen ez den ura duten akuiferoetan. Indian, adibidez, berritze-zikloaren abiadura baino bi aldiz azkarrago ponpatzen ari dira ura lur azpitik eta agortze-abiadura horren ondorioz uzta % 25 jaitsiko dela iragarri dute hidrologoek. Balio oso kezkagarriak, urtero 18 milioi biztanle berri dituen herrialdea baita India.\nBaina ez da hori arazorik larriena. Lur azaletik edo lurpetik ateratzen dugun urik gehiena nahi adina izango bagenu bezala, edo eraginkortasunik gabe, erabiltzen da.\nUreztatze-kanaletara bideratzen den uraren % 60 lurrunketa bidez edo isurketen ondorioz galdu egiten da. Munduan ureztatzen diren lurren % 20, gainera, isurketa horien eraginez aseta eta gazituta dago eta horrek lurraren emankortasuna asko urritzen du. Ura ez da, ordea, nekazaritzan soilik galtzen. Ur-banaketarako sare publikoek ere jario nabarmenak izan ohi dituzte, gaizki zaindutako hodi zaharrez osatuta daudenean, batik bat. % 25eko galerak ohikoak dira herrialde industrializatuetan eta % 50eko galerak ere ez dira salbuespen izaten. Ura eskas izateaz gain oker erabiltzen dugu, eta asko eta asko, iturritik kontsumituko den gunerako bidean galtzen da.\nEta ez hori bakarrik. Oker erabilitako ur gutxi horren kalitatea ere ez da behar lukeen bezain ona. Tratatu gabeko hondakin-urak, industriako isurketak, petrolioa garraiatzeko hodietako ihesak, mehatzetako hustubideak, nekazaritzako pestizida eta ongarriak, horiek guztiek poluitzen dute ura, nahiz eta poluzioaren larritasuna eskualde batetik bestera berdina ez den.\nUra urria eta kalitatez okerragoa da. Eskuragarri dugun ur-bolumenaren eta erabiltzen dugun ur-bolumenaren arteko tartea, gainera, gero eta txikiagoa da. Ur-baliabideen erabilera % 10-12 handiagotuko da hamarkadako 2025era arte; ur-baliabideak, ordea, murritzagoak izango dira ordurako.


Urtero bezala ekainean gaude eta Ikasbloggak ekimena abian jarri da berriro ikasturtea ondo bukatzeko. Bilboko Ingenieritza Eskolan hurrengo 26an ospatuko da, aurtengo leloa “Mugarik gabe ikasi” izanik. Programak ekintza berriak barneratzen ditu, goizean, ohikoa denez, hitzaldi bat izango dugu, Industrial-eko EOI DIGITAL-eko Zuzendaria den Tíscar Lara-ren eskutik: Más allá del aula: la red como laboratorio de aprendizaje informal. Segituan, LH eta BHko esperientziak. Arratsaldez eta “datorren ikasturteari begira” izenbururekin, hiru jarduera gehiago programatuta daude, Hamaika Haizetara proiektua, Hezkuntza Sailako materialen aurkezpena eta irakasle guztien partaidetza sustatzeko bi aukera politak: “zure bloga erakutsi” eta “komunikazioa” aurkezten. Azken hauetan parte hartu nahi baduzue formularioak bete eta zuzenean bidali . Anima zaitezte, asko gara eta!\nInformazio osoa eta izenematea: Ikasbloggak\nEskola 2.o, IKT eta gaitasun digitalaren garapenean interesatuta dauden irakasleen topagune bikaina da, ez galdu aukera!\n2012 digitala eskola2.0 ikasblogak jardunaldiak laborategia metodologia prestakuntza zientzia


Mikel Zubizarreta: AZKOITIKO ALKATE AUKERAKETA PLENOA\nPublicado por Mikel Zubizarreta en 15:01\nIdoia 14 de junio de 2011, 12:20\nPlenoan egon nintzen larunbatean eta Pelloren hitzaldia osorik entzun nuen. Gauza asko esan zituen, herrigintzaren ikuspegitik, baina zuk, bi parrafo eskaseko postean, gai bakarra azaleratu duzu, oso oso modu arinean. Oso esanguratsua!!\nAritz 14 de junio de 2011, 22:47\nNik ere izan nuen Pelloren hitzaldia enzuteko aukera, eta arrazoi duzu gauza gehiago ere esan zituen. Baina esan zituen besteak, alkate batek esan ohi dituenak direla esango nuke, aldiz errealitate gordinaren alderdi bakarra aipatzea...\nPellok errealitate gordinarekin zerikusia duen gauza gehiago ere aipatu zituen Aritz. Herri honetan horrenbeste sufrimendu sortu duen gatazkarekin amaitzeko konpromisoa hartzen zuela besteak beste. Ez al zenuen entzun?\nIdoia 16 de junio de 2011, 10:44\nArrazoi duzu. Errealitate gordin honek bi aurpegi ditu. Egia borobila. Baina egia da, azken urteotan, erakundeek (denok dakigu zergaitik) alde bakarra bakarrik erakutsi dutela. Beste errealitatea, Pellok aipatu zuena, ixilik, ahotsik gabe, egon da. Eta betikoa da. Batzuk, alde bakarra aipatzen dute, eta besteek beste aldea. Hortaz, justu Mikelek, hori kritikatzea, izen eta abizen propioak erabiliz, ba ez zait oso zuzena iruditzen, norberak egin ez duena besteari leporatzea delako. Besterik gabe. Denek aldatu beharko lukete ikuskera eta jarrera. Bestela ez goaz inora.\nAritz 17 de junio de 2011, 7:53\njustu Mikelek bere postean bi alderdiak aipatzen zituen eta horregatik harritu zait zure kritika... Nik ere, zuk bezela, uste baitut hori dela bidea.\nJose Antonio 17 de junio de 2011, 10:10\nHemen ez duade bi alde. Hemen dago talde terrorista bat eta estatua, bere arazoekin, dudarik gabe, Cataluñan, Galizian edo Fladesen bezela. Pertzian ixtera ya!! ta kartzelatik irten dakoan, batzuk urte asko pasa ta gero, bere buruari galdera egingo diote eta zer egin dut nik?? pertsonak hil, beste ezerrez. Horrekon bizi beharko dute. Bide hortatik ez da ez Sozialismorik, ez autodeterminazio eskubiderik eta ez independentziarik lortu.


Diferentiak izaten dira amorrayak ta eskalluk… • ZUZEU\nFutbol Selekzioaren gora behera honen erdian, Paul Dutournier zenaren esanak datozkit gogora. Sarako alkate zaharra izenaz ere ezaguna zen Paul, eta dokumentaltxo bat ere egin genuen haren bizitzaren ingurukoa: pare bat aldiz nazien konzentrazioguneetatik ihes egina, bon vivant ospetsua, Donostian urrezko danborra ere eman ziotena, Churchilekin baxoerdiak hartzen zituen Europa mugazgainekoa euskaldunok aspaldi asmatu genuela erakutsi bitartean, kontrabandisten errege, gerrako heroi dominaz josia —Legion d’Honneur eta bestelakoak—, pottoken eta Agirreren ikurrinaren salbatzaile, iparretik hegora edo hegotik iparrera iheslarien babesle, errebote joko eta xanpain finenaren zale, mila eta bat gauzari egiten zion hark dale…\nBerak neuri esana (eta grabatuta dago ETBko artxiboetan): “Euskadi izan ez balitz, zenbat gauza salbatuko litz!”. Eta gero hasten zitzaizun esaten Euskal Herria izan dela beti euskaldunen aberria, eta Euskadi esatea Bizkaia esatearen antzeko zerbait izan dela Iparraldeko askorentzat, baita Nafar askorentzat ere. “Zugarramurdikoak, Sarakoak… beti izan gira Euskal Herrikoak, ez Euskadikoak”… Asko zatitu duen izena dela Euskadi hori, eta halaxe esana ziola behin eta berriz Jose Antonio Agirre lehendakariari eta edonori. “Kalte handia egin digu euskaldunoi Euskadik”, gaineratzen zizun gero, Xaho eta Abbadiaren bideari eutsi nahirik.\nBeraz, Miren: Tradizioa? Zein tradizio? Noren tradizioa? Tradizioa izan al daiteke hain berri? Eta hala balitz, ez ote hobeto okerra behingoz zuzendurik?\nGogoan dut, halaber, Patxi Noblia enpresaburu hendaiarrari Euskal Departamentuaren inguruan galdegin ziotela behin telebista frantziar bateko albistegian, eta, gutxi gora behera, honela erantzun zuen: “Hara, mundu guztian ibiltzen naiz ni, eta galdetzen didatenean gure enpresa non dagoen, zer erantzun behar diet? Akitanian dagoela? 64garren departamentuan? Pirinio Atlantikoetan…? Hara, Euskal Herrian dagoela esaten diet eta kitto. Berehala ulertzen didate!”\n4 pentsamendu “Diferentiak izaten dira amorrayak ta eskalluk…”-ri buruz\nnoizbehinkakoa 2008-11-15 10:43\nEz dator harira, baina aipatu behar dizut gauzatxo bat; esango zizuten dagoeneko, agian: Jaurlaritzako ordenagailuetan ezin gara zure blogean sartu, pornografikoa delakoan (alua madarikatua…).\nkonatxe 2008-11-15 10:47\nNoizbehinkakoa, ez ba, ez nekien fitsik. Ez dakit, gainera, “pornografikotzat” har nazaten hori, ez ote den ohore. Mertzi, albisteagatik.\njaurlaritzako langilea 2008-11-19 10:26\nez da ba egia…ni behintzat sar naiteke inongo arazorik barik!\nnoizbehikakoa 2008-11-25 13:22\nGaur sartu naiz arazorik gabe. Badirudi\nzorrozten ari direla babesteko daukaten\nsistema, eta batzuetan ez dute uzten sartzen\nhitz jakin batzuk dituzten orrialdeetan.\nAgian lehenengo abisua izan zen.


Basaltozko zuntz salmentak - Kalitatea Basaltozko zuntz hornitzailea\nHasiera > Produktuak > Isolamendu produktuak > Basaltozko zuntza\nBasaltozko zuntzako produktuen kategoriak, Txinan oinarritutako fabrikatzaile espezializatuak, Basaltozko zuntzezko hornitzaileak / fabrika, Basaltozko Fiber R D produktuak eta fabrikazioko kalitate handiko produktuak gara, salmenta osteko zerbitzu ezin hobea eta laguntza teknikoa ditugu. Aurreratu zure lankidetza!\nBasaltozko zuntza manga\nBasaltozko zuntzezko estalkiak, hainbat oinarrizko Basaltozko zuntzezko hanken produktuak erosi ahal izango dituzu, Basaltozko zuntzez hornitutako eta zuntzezko manga fabrikatzaileen fabrikatzaileak, Kaxite zigilatzeko.\nBasaltozko zuntzezko oihala\nBasaltozko zuntzezko oihala. Hainbat kalitate handiko zuntz basaltozko produktuak erosi ahal izango dituzu, basaltozko zuntzezko fabrika orokorreko hornitzaileek eta zuntzezko ehunen fabrikatzaileek, Kaxite zigilatzeko.\nBasaltozko zuntzezko zinta\nMerkantzien izena: B106T Basaltozko testurizatutako zuntzezko zinta 1: lodiera: 1,5 mm-tik 6 mm-ra 2: Zabalera: 10 mm-tik 200 mm-ra arte 3: Weave: lautada edo sarbide 4: Luzera: 30m edo 50m 5: Temp .: 500-980C\nBasaltozko zuntzezko katea\nBasaltozko zuntzezko soka, hainbat oinarrizko oinarrizko zuntzezko zuntzezko produktuak erosi ditzakezu Basaltozko zuntzezko fabrikatzaileen eta fabrikatzaileen oinarrizko fabrikatzaileak, Kaxite zigilatzeko.\nBasaltozko zuntzezko haria\nBasaltozko zuntzezko haria. Hainbat kalitate handiko basaltozko zuntzezko hargunezko produktuak erosi ahal izango dituzu, basaltozko zuntzezko zuntzezko hornitzaileek eta zuntzezko zuntzezko fabrikatzaileek, Kaxite zigilatzeko.


EHGAM-DOK EUSKARAZ: > Elkarrizketa: Itziar Ziga > "EUSKAL FEMINISMOA MUNDUKO INDARTSUENETAKO BAT DA, BAINA KUTSU PURITANO HANDIA GU"\n> Elkarrizketa: Itziar Ziga > "EUSKAL FEMINISMOA MUNDUKO INDARTSUENETAKO BAT DA, BAINA KUTSU PURITANO HANDIA GU"\nLeioako fakultatean nengoela, 1996. urtean, Martxoaren 8a ospatzeko, bi metroko alua egin genuen, eta kafetegiko atean jarri genuen. Ezpainak ireki behar zenituen sartzeko. Emakumezko irakasle bat haserre etorri zitzaigun, feminista liberal burges horietako bat. Bortxaketa kolektiboa irudikatu izana egotzi zigun. Zergatik bortxaketa eta ez larru jotzea? Euskal feminismotik asko edan dut nik. Nire ustez, munduko indartsuenetakoa da, baina kutsu puritano handia du, zoritxarrez, kultura katolikoarengatik.\ngaiak: Argitalpenak, Elkarrizketak, Errenteria, Feminismoak, Garaipen, Itziar Ziga, Las Chulazas, Medeak


Lanpara modernoak eta landa-sabaiak konbinatzea | Consumer\nLanpara modernoak eta landa-sabaiak konbinatzea\nLanpara-estiloen eta sabaiaren arteko kontrasteak giro bereziak eta oso atseginak sor ditzake.\nEgilea: mediatrader 2007-ko maiatzak 30\nLanparak espazio bat apaintzeko objektu garrantzitsuenen artean daude. Baina ez dira bakarka begiratu behar, baizik eta inguruko testuinguruarekin. Alde horretatik, elementu nagusietako bat sabaia da. Sabaiaren eta lanparen arteko modernitate- eta landatartasun-konbinazioek oso emaitza interesgarriak eman ditzakete.\nAskotan, sabaia nahiko neutro mantentzen den etxeko espazio bat da, hau da, leuna, hormen tonalitateari erantzuten dion kolore batekoa, aldaera gehiagorik gabea. Sabai mota horiek ia edozein lanpara mota onartzen dute -klasikoenetatik hasi eta modernoenetaraino-, eta, oro har, gela horretako gainerakoen estiloarekin konbinatzea da helburua. Baina sabaia ezaugarri bereziren batengatik nabarmentzen bada, dena alda daiteke. Hori teilatu landatar baten kasuan gertatzen da.\nSabaiaren landa-profilaren arteko kontrastea (habeak edo bistako beste zur batzuk, harria, zementua eta abar izan ditzake). eta lanpara moderno batek ukitu bereizgarria ematen dio egonaldiari. Bereziki, argiztapen-sistemak gehiago nabarmenduko du diseinu deigarria badu edo handia bada. Nolanahi ere, beti kontuz ibili behar da konbinazio egokia lortzeko: koloreek tonalitate batzuk errespetatu behar dituzte, eta lanpararen diseinuak ez du kurba handirik izan behar sabaia habez edo beste lerro zuzen batzuez zeharkatuta badago.\nLanparak ere landatarrak izan daitezke\nLanda-diseinuko lanparak erabil daitezke, sabaiarekin jolasteko edo exotismo-ukitua emateko, sabai neutro edo are modernoaren kasuan, nahiz eta azken konbinazio hori zailagoa izan. Oro har, landa-lanparatzat hartzen dira azalera zahartua duten kobrezko pantailak edo kristalezko tulipak erabiltzen dituztenak, baita besoak kristalezkoak edo forjazkoak dituzten beste batzuk ere, kurba askokoak.\nGiro batek oreka handia lor dezake, lanparez gain, altzariak diseinu modernokoak badira eta sabaia landatarra bada.\nKasu horietan, funtsezkoa da gainerako gelaren dekorazioan pentsatzea, noski. Forjazko landalurreko lanparak oso ondo osa daitezke jantokian, bizkarraldean edo egongelan motibo kurbatuak dituzten burdinazko aulkiekin, ebakitzeko zentro zahar, burdinazko edo zurezko mahai batekin. Beste konbinazio batek, lanpara modernoek eta estilo bereko altzariek -lerro zuzenak, gainazal lauak, baita minimalismoa ere osagarrietan- oreka lortzen du sabai landatar samarrarekin, batez ere sabaia zurezkoa bada.\nEspaziorako argi egokia\nLanparen, sabai motaren eta gelaren gainerako ezaugarrien arteko konbinaziorik onena bilatzeak ez ditu alde batera utzi behar oinarrizko alderdi funtzionalak. Kasu honetan, kontuan izan behar da lanpararen argia egokia dela, bai kantitateari dagokionez, bai kantitateari dagokionez.\nSarritan, landa-sabaiak ilunagoak izaten dira, eraikita dauden materialak direla eta. Hala bada, lanpararik onenean pentsatzean, faktore hori ere kontuan hartu beharko da. Erdiko argiztapenaren osagarri, lanpara bat edo bi jar daitezke, urrun samar geratzen den txokoren bati distira emateko. Egokia da sofa edo aulki bat laguntzeko, aretoan irakurtzeko.\nBaina argi-kantitatea ez ezik kalitatea ere kontuan hartzen ditu. Bonbilla halogenoak aukera bikaina dira gauez erabiltzeko, baina sabairantz begira jarri behar dira, begietan zuzenean eragin ez dezaten. Eta hori, agian, ez da posible izango edo ez da ondo geratuko harrizko edo zurezko landa-sabai batzuekin. Logelan, ordea, sabaiek eta landalurreko lanparek oso aire erosoa eman diezaiokete inguruari, eta, argia oso bizia izan beharrik ez dagoenez —aitzitik, saiatu behar da beheitiak izaten—, argien sisteman apaindura klasikoa aurkitzea errazagoa da, printzipioz behintzat.\njarri lámparas-eu landatar modernas-eu sabai


Xabier Zalduak jantzi du txapela euskal pentatloian | Kirola | Berria\nXabier Zalduak jantzi du txapela euskal pentatloian\nZumarragakoa hasi eta bukatu nagusitu zen atzo gauean Azpeitiko zezen plazan jokatutako txapelketan. Xabier Orbegozo Arria V.ak ez zuen lehian parte hartu, min hartuta.\nPentatloian lehiatu ziren lagunak, atzo, proba amaitutakoan. Uztarria\nBi txandatan banatuta aritu ziren kirolariak. Xabier Zaldua, Luis Txapartegi eta Aritz Azpiazu Arria VI.a azpeitiarra aritu ziren nor baino nor aurrenekoan, eta Mugertza eta Jon Gisasola Zelai V.a bigarrenean. 100 kiloko bolari 25 altxaldi eman behar izan zizkioten lehiakideek lehen proban, giza proban bi plaza osatu ondoren, aizkoran kanaerdiko hiruna enbor moztu gero, 50na kiloko txingekin sei plaza bete, eta bukatzeko, 3 kilometroko korrika saioa.\nTxapela lehen txandan erabaki zen. Zaldua azkarrena izan zen harriari 25 altxaldiak ematen, eta hortik amaieraraino ez zuen lehiaren burua galdu. 36 minutu eta 26 segundo behar izan zituen Zumarragakoak pentatloiaren lan guztiak bukatzeko. Lau minutu pasako aldea atera zion bigarren sailkatu zen Txapartegi aizarnarrari (40:33); Txapartegik ez zuen hasiera ona izan, harri jasotzean hiruzpalau altxaldi txartzat eman baizizkioten epaileek, baina maila onean aritu zen gainerako probetan, hasieratik eta tarteka eskuin iztarraren atzekaldeari kolpeka ibili arren, minen bat-edo nabarituta. Bi lehiakide beteranoenen ondoren, pentatloirako izena azkena emandako Mugertza III.arentzat izan zen hirugarren postua (49:47); Mutrikukoarentzat izan zen, ordea, 80 kilotik azpiko lehiakideentzat banatu zuten saria.\nLaugarren eta bosgarren sailkatu ziren, hurrenez hurren, Zelai V.a (54:32) eta Arria VI.a (55:57), bi lehiakide gazteenak. Asko sufritu zuela aitortu zuen bukaeran Azpiazuk, "etxean baino okerrago egin dut". Baina, gorputzari buelta emanda, pozik zegoen azpeitiar gaztea txapelketa bukatu ondoren.\nZezen plazako ikusleen artean lehengo eta egungoo herri kirolari ezagun asko elkartu ziren; tartean, 1980ko eta 1990eko hamarkadetan jokatu ziren pentatloietan txapelak jantzitako Jose Inazio Orbegozo Arria II.a, Anjel Arrospide eta Joxe Mari Olasagasti. Hirurek parte hartu zuten sari banaketan.\nArtikulua osoa Uztarria.eus-en.


Elgoibarrek transexualitateari buruz hausnartuko du “Guraso formakuntza 2019” ekimenaren lehenengo hitzorduan - Elgoibarko Udala\nElgoibarrek transexualitateari buruz hausnartuko du “Guraso formakuntza 2019” ekimenaren lehenengo hitzorduan\n2019 - 2 - 4\n“Haur eta gazteen transexualitate egoerak: sexu aniztasunaren balioa” ikastaroa otsailaren 8an egingo da Kultur Etxeko Hitzaldi gelan, 18:30etatik aurrera eta Aitzole Araneta sexologoa, Pasaiako Udaleko Berdintasun arduraduna eta Chrysalis Elkarteko kideak zuzenduko du.\nParte hartu nahi dutenek aldez aurretik eman beharko dute izena ikastetxean inskripzio orria entregatuz.\n2019ko programa (PDF)\nIazko arrakasta ikusita aurten ere Elgoibarko Udaleko Ongizate Sailak, Herri Eskolako Kalamua Guraso Elkartearekin, Ikastolako Guraso Kontseiluarekin, Haurreskolako gurasoekin eta Institutoko “Arreiturrekoak” Guraso Elkartearekin lankidetzan “Guraso formakuntza” proiektuaren edizio berri bat jarri dute martxan. Ekimena Elgoibarko gurasoei zuzenduta dago eta helburua, alde batetik, seme-alabek beraien artean eta bestetik, guraso eta seme-alaben arteko erlazioaren inguruan hausnartzea da.\n2019ko lehenengo hitzordua ostiral honetan izango da, otsailak 8, 18:30ean Kultur Etxeko sotoan. “Haur eta gazteen transexualitate egoerak: sexu aniztasunaren balioa” lelopean sexologoa, Pasaiako Udaleko Berdintasun arduraduna eta Chrysalis Elkarteko kidea den Aitzole Aranetak transexualitate-egoeran dauden adingabeko haur eta gazteek bizi duten egoera ulertzeko ezagutza, erremintak eta estrategiak erakutsiko ditu. Halaber, egoera honek, berarekin dakartzan errealitate horri aurre egin eta tratatzeko zalantza eta ezintasunak azalduko ditu. Transexualitatearen gaia espero den eran esplikatu eta adierazten ez denean, egoera hori bizi duenarekiko etiketatze bat ematen da, horrek berarekin ekarri ditzaken ondorio guztiekin. Hortaz, ikastaro honek haur eta gazte hauen gizarteratzean erantzunak eta formazioa eskaintzen ditu, bai familia, hezkuntza eta aisialdirako espazioetan erabilgarri izango zaizkienak.\nSesioaren helburu zehatzei dagokionez, nabarmentzekoak dira, besteak beste: “giza izate sexuala” ezagutzera ematea, kontzeptu sexologiko orokorrak barneratzea eta (tran)sexualitatea ulertzeko kontzeptu egokiak eskuratzeko ahalegina egitea. Horretarako, honako edukiak landuko dira:\nEskolan, ikasgelan eta bestelako espazioetan esku-hartzea.\nHonakoak izango dira 2019ko hurrengo hitzorduak:\nMartxoak 28: Nola sustatu familiatik berdinkideen arteko errespetua\nApirilak 14: Arauak, hazten laguntzen duten mugak\nMaiatzak 28 eta 30: Alkoholaren arriskuak nerabezaroan\nUrriak 17: Adimen emozionalean trebatzen\nAzaroak 21: Lau hanketan eta oinez ibiltzen, erakutsi edo ikasi? / Haurren autonomia, erakutsi ala ikasi?


71 eskaera jaso dira Iturrigorritik ateratako su egurra eskuratzeko — Berbia\n71 eskaera jaso dira Iturrigorritik ateratako su egurra eskuratzeko\nEskatzaileek 680 €ko diru sarrera egin behar dute egurra jaso aurretik\nHorixe jakinaraziz idatzia bidali zaie eskaera egin zuten herritar guztiei. Izan ere, guztiek jarritako baldintzak betetzen dituzte eta Iturrigorritik nahikoa egur aterako dela uste denez, ez da zozketa egin beharrik izan.\nPasa den ostegunean hasi ziren jada Iturrigorriko pagadian bakanketa lanak egiten. 40-70 urte bitarteko pago adarrak moztuko dira eta hortik sortzen den egurra, sutarako salduko da. Su egurra, 20-60 zentimetro bitarteko diametroa duten 5 metro inguruko zatitan emango da eta guztira, 13-15 tonako kamioikada-loteak eskaini zituen Udalak 680 eurotan.\nHartarako jarri zen epean, 71 herritarrek su egurra eskuratzeko eskaera egin zuten udaletxean. Orain, aipatu 680 €en ordainketa gauzatzeko eskatu zaie Udaleko Nekazaritza Departamentutik. Horretarako, Kutxabank edo Laboral Kutxako kontu korrontetan dirua sartu beharko dute. Behin ordainketa eginda, eta egur loteak gertatzen joan ahala, bakanketa lanak egiten diharduen enpresako ordezkaria eskatzaile bakoitzarekin harremanetan jarriko da su egurra non utzi behar den adosteko. Iturrigorriko pagadian pasa den astean hasi ziren bakanketa lanak egiten eta urte amaierarako amaitu eta bertatik ateratako su egurra banatuta izatea espero da.\nHirugarren aldia da Udalak Iturrigorriko pagoak moztu edo bakanketa lanak egitearen ondorioz, herritarrei su egurra erosteko aukera eskaintzen diela. aurretik, 2010ean eta 2012an egin zen.


2018a bi sari garrantzitsurekin hasi da Irizar Taldearentzat. Irizar ie tram, merkaturatu berri den zero igorpeneko autobus artikulatu % 100 elektrikoak bi sari jaso ditu, Espainiako 2018ko\nUrteko Autobusa saria eta Urteko Ibilgailu Industrial Ekologikoa saria.\nJosé Manuel Orcasitasen hitzetan, |Sari bikoitz hau Irizar Taldeak azken urteetan egindako jauzi estrategiko handiaren ordaina da, eta gure marka lehen postuetan kokatzen da horrela soluzio teknologiko oso eta abangoardiakoak eskaintzeko orduan, beri ere iraunkortasunera eta herritarren ongizatera bideratuak|.\nHector Olabek, bestalde, nabarmendu du, |Oso harro gaude Irizar ie tramek bi sari hauek irabazi dituelako, Irizar taldean sortutako teknologiaz osatuta baitago: propultsio sistema, energia metatzeko sistema, software garapen guztia eta baita ibilgailuen edota ibilgailu-azpiegitura arteko komunikazioa ere|. Kargarako estazioak ere geuk garatzen ditugu eta horrek ahalbidetzen digu giltza eskuan motako elektromugikortasun soluzio global eta pertsonalizatuak eskaintzea Europako hiri guztiei.


Garuentzako erremedioa: farmazian hobea edo erremedio herrikoi eraginkorragoa - Papillor\nGaratxoak tratatzeko drogak\nGizakiaren papiloma birusarekin (HPV) infekzioagatik sortzen dira verruak gorputzean. Neoplasien izaera, egitura eta lokalizazio eremua birusaren aldaketarekin lotura estua dute. Ezaugarri horiek kontuan hartu behar dira garatxoentzako erremedio bat aukeratzerakoan. Behar bezala hautatutako terapia-erregimenak birusaren hedapena geldiarazten lagunduko du eta behin eta berriz errepikatzeko arriskua ekidingo du.\nVerruak eta papilomak birusaren hainbat anduiek eragiten dituzte, forma, tonu eta tamaina desberdinetan, gorputzeko hainbat ataletan sortzen dira edo mukosak kutsatzen dituzte. Patogenoak gorputzera sartzen da epidermisean kalte txikien bidez (zauri txikiak, marradurak, urradurak). Birusaren ugalketa epitelioaren beheko geruza basalean gertatzen da. Kutsatutako zelulak modu aktiboan zatitzera bultzatuz, epidermisa haztea eragiten du. Ondorioz, larruazalean hazkunde bereziak agertzen dira, hedatzeko eta berriro erortzeko joera dutenak.\nBirusa gorputzaren defentsak ahultzen direnean bakarrik aktibatzen da. Sistema immunologiko sendo batek kutsatutako zelulak arrakastaz suntsitzen ditu eta VPHaren biderkadura kentzen du. Ondorioz, patogenoa "lo" moduan sartzen da eta baldintza jakin batzuetan bakarrik esnatzen da. Adibidez, iraganeko gaixotasunen ondoren, estres larria, hipotermia larria eta kontrako beste faktore batzuk.\nAurpegian edo gorputzeko gune irekietan dauden garatxoek ez dute itxura estetikoa, arazo psikologikoak eragiten dituzte. Hazkundea nahi gabe kaltetuz gero, gaiztotasun mehatxua dago (eraldaketa gaiztoa). Hori dela eta, adituek gomendatzen dute formazio birikoak kentzea botika berezien edo hardware metodoen laguntzarekin. Dermatologoak garatxoentzako erremedio eraginkorra aholkatuko du, neoplasiaren mota eta egitura, lokalizazio eremua eta gaixoaren beste ezaugarri indibidualak kontuan hartuta.\nFarmazian papiloma eta garatxoentzako erremedioak\nMedikuak produktu farmazeutikoak errezetatuko ditu diagnostiko azterketa egin ondoren. Papiloma birusarekin infekzioa baieztatzen bada, sendagai talde hauek biltzen dituen tratamendu erregimena hautatuko da:\nAntibirala: birusa suntsitzeko, haren ugalketa blokeatzeko eta hedatzeko lan egiten dute.\nImmunomodulatzailea - sistema immunologikoa indartu, gorputza birusari aurre egiteko estimulatu.\nKeratolitikoa - talde honen prestaketek neoplasien goiko geruzaren cornea leuntzea eta esfoliatzea ematen dute.\nEfektu kauterizatzailea duten azido erasokor edo alkalinoetan oinarritutako agente nekrosatzaileak (momifikatzaileak).\nKriopreparazioak - neoplasien ehunak suntsitzen dituzte hotz-esposizioaren ondorioz.\nVerruak eta papilomak tratatzeko tratamendua integrala izan behar da. Garrantzitsua da larruazaleko adierazpenak kentzeaz gain, patologiaren zergatia bera ezabatzea ere bada. Kasu honetan bakarrik posible da birusa hedatzea eta formazio berriak berriro agertzea saihestea.\nFarmazian garatxoentzako erremedioak dosi mota desberdinetan aurkezten dira: gelak eta ukenduak, alkohola eta ur soluzioak, igeltsuak, tabletak, barruan substantzia izozgarria duten aerosolak.\nGaratxoentzako erremediorik onenak\nNola egin aukera zuzena eta sendagairik eraginkorrena lortzeko? Horrek dermatologoarekin kontsulta eta izaera birikoa duten neoplasien tratamenduan erabiltzen diren sendagai ezagunen ikuspegi orokorra lagunduko du.\nBirusen aurkako eta immunostimulating drogak\nVerruak eta papilomak tratatzeko zelula patologikoen ugaritzea eragiten duen patogenoaren eliminazioa hasi behar da. Horretarako, gaixoari sendagaiak agintzen zaizkio, ekintza birusari aurre egiteko eta gorputzaren erresistentzia handitzeko helburuarekin.\nSendagaiek nerbio, genitourinary eta digestio sistemen bigarren mailako efektuak sor ditzakete, beraz, pilulak hartzerakoan argibideak zorrotz jarraitu behar dituzu.\nEragin keratolitikoa, antiinflamatorioa eta antiseptikoa duen erremediorik ospetsuena eta merkeena azido salizilikoa duen ukendua da. Pomadaren terapia erregularra eta luzea izan behar da. Beharrezkoa da hazkundeak egunean hiru aldiz prozesatzea, eta, ondoren, sendagaiaren efektua hobetzen duen benda aplikatu behar da. Erremedio honek kontraindikazio gutxi ditu, baina batzuetan bigarren mailako efektuak gertatzen dira aplikazio prozesuan - erretze sentsazioa, azkura, erupzioak agertzea. Hurrengo aplikazioaren aurretik, hazkundeko goiko geruza leundua kendu eta larruazala garbitu behar da disoluzio antiseptiko batekin.\nAdabaki berezi bat ona da kaloak eta artoak ez ezik, landare-mingarri mingarrien aurkako borrokan ere. Paperezko oinarri bati aplikatutako substantzia sufre eta azido salizilikoz osatuta dago, eta horrek desinfektatzeko eta esfoliatzeko efektua ematen du.\nAdabaki hori oso erosoa da erabiltzeko - nahikoa da hazkundean finkatzea. Orduan, 2 egunetik behin aldatu besterik ez duzu egin behar, garunaren geruza korneoa leundutakoa kenduz. Sufreak, gerraren ehunetan sartuz, kutsatutako zelulen heriotza eragiten du, eta hazkundea pixkanaka lehortu egiten da. Erremedio honek nahiko poliki funtzionatzen du. 2 aste beharko ditu gutxienez garatxo bat kentzeko.\nEfektu nekrotizatzailea duten papilomak eta garatxoak kentzeko bitartekoak dira eraginkorrenak. Ehunen nekrosia eragiten duten azido edo alkalien konbinazioa dute. Ondorioz, garatxoa edo papiloma hil eta denbora gutxian desagertzen da. Produktu oldarkorrak dira, eta, gaizki erabilita, erredura kimikoak sor ditzakete. Horrelako drogak erabili aurretik, neoplasiaren inguruko azala petrolio gelatina, zink pomada edo igeltsuz estali behar da.\nAzidoen konbinazioa (laktikoa, nitrikoa, azetikoa eta oxalikoa) dituen konponbide topikoa eraginkorra da garuen aurka. Droga warts eta papillomas mota desberdinak ezabatzeko pentsatuta dago. Produktu hau 2 ml-ko bolumena duten ampoletan ekoizten da. Kontuz ibili behar da erabiltzean - larruazal osasuntsua izateak kontaktuak erredurak sor ditzake.\nSoluzioa ehun patologikoetan sartzeak haien deshidratazioa eta momifikazioa eragiten du. Prozesatzean erretze sentsazio arinak eta, ondoren, pilaketaren kolorea marroi ilunera aldatzeak sendagaia funtzionatzen duela adierazten du. Egun gutxiren buruan, garua hil eta desagertu egiten da. Kasu honetan, disoluzioaren substantzia aktiboek lokalki jokatzen dute, ez dira zirkulazio sistemikoan sartzen eta ez dute eragin toxikorik gorputzean.\nSoluzioa erabiltzean, zehazki jarraitu behar dituzu argibideak, adierazitako dosiak gainditu gabe, bestela dermiseko ehun sakonetan kalteak sor ditzakezu. Droga ez da erabili behar neoplasia bat baino gehiago, garatxo hanturatuak edo genital garatxoak tratatzeko. Saihestu larruazaleko eta mukosetako soluzioarekin kontaktua.\nAplikatu aurretik, pilaketa lurrunetan egin behar da, goiko geruza kendu eta alkohol disoluzio batekin lehortu. Ondoren, erabili aplikatzailea garabia emeki tratatzeko. Neoplasia ilundu ez bada, prozedura errepikatu behar da. Formazio patologikoaren heriotza azkartzeko, hainbat egunez alkoholarekin ere garbitzea gomendatzen da. Garu gunean sortzen den lurrazal lehorra ezin da erauzi, bestela orbain bat gera baitaiteke leku horretan. Egun batzuk igarota, zauria bere kabuz eroriko da.\nCelidonia duen disoluzio alkalinoak kauterizazio eta momifikazio efektua du sodio hidroxidoan eta bikarbonato kloruroan oinarrituta. Substantzia aktiboek garunen ehunak erretzen dituzte, nekrosia eragiten dute eta bertako ehunak arbuiatzen dituzte. Disoluzioa aurretik lurrunetan eta garbituan sortzen da eta guztiz xurgatu arte uzten da.\nNeoplasia txiki bat kentzeko, hiru eguneko tratamendua nahikoa da. Laster, garatxoak ilundu, lehortu eta erori egingo dira. Erremedio hau eskuineko hazur landareak edo garatxoak kentzeko da egokiena.\nDroga batzuek antzeko kauterizazio eta nekrotiko efektua dute.\nZilar nitratoan oinarritutako efektu kauterizatzailea duten antiseptikoak erabil ditzakezu. Tresna horien abantailak eskuragarritasuna, segurtasuna eta erabiltzeko erraztasuna dira.\nZilarrezko nitratoak propietate bakterizida eta antiseptiko indartsuak ditu, papiloma birusaren ugalketa inhibitzen du, proteina zelularren koagulazioaren ondorioz formazio patologikoak suntsitzen ditu. Arkatza erabili aurretik, bere punta urarekin pixka bat busti behar duzu eta, ondoren, arreta handiz tratatu. Honek ehun osasuntsuetan produktu kimikoak ustekabean irensteko arriskua ezabatzen du. Garata egunero tratatu behar da beltza bihurtu eta erori arte.\nTalde honetako drogen ekintzaren printzipioa nitrogeno likidoarekin garatxoak kentzeko metodoaren antzekoa da (kriodestrukzioa). Ehun patologikoek tenperatura baxuak jasaten dituzte eta ondorioz suntsitu egiten dira. Etxerako erabiltzeko kriopreparazioak izozte-konposizioa aplikatzeko aplikatzaile berezi batekin aerosol laten moduan ekoizten dira.\nKriopreparazioa ezin da erabili aurpegiko, lepoko, ugatz-guruinetako edo organo genitaletako eremuko garunak kentzeko. Izozte agenteak argibideen arabera erabili behar dira. Debekatuta dago esposizio denbora handitzea, posible baita dermisa sakonera handian kaltetzea eta orbainak sortzea.\nGaratxoentzako erremedio herrikoiak\nFarmazia-prestakinez gain, neoplasia birikoak kendu daitezke erremedio herrikoiekin. Horretarako, alkalinoen edo azidoen disoluzioak erabiltzen dira, sendabelarretan oinarritutako agenteak erabiltzen dira.\nCelidonia zukuak propietate antiseptiko eta birusen aurkako indartsuak ditu. Garuko ehunean barneratuz, kutsatutako zelulak kauterizatu eta suntsitzen ditu, birusaren hedapena ezabatuz. Landarea biltzen denean, kontuan hartu behar da celidonia pozoitsua dela eta babesik gabeko larruazalean zukuak ukitzeak erredurak sor ditzakeela. Wart edo papilloma kentzeko, landarearen ebakitako zukua atera, hazkundean aplikatu eta guztiz lehortu arte itxaron behar duzu. Errepikatu tratamendua formazioa lehortu arte.\nVerruak tratatzeko, celandina zuku freskoa edo horretan oinarritutako produktuak erabiltzen dira: tintura, olioa, pomada. Zeuk egin ditzakezu edo farmazian erosi. Herri errezetei eta celidoniarekin tratatzeko metodoei buruzko informazio gehiago aurki daiteke gai honi eskainitako gure webguneko artikuluan.\nPapilomaren birusa ingurune azido batean suntsitzen da, beraz, gomak gomendatzen da ozpina (mahaia, sagar sagardoa) garatuei aurre egiteko. Besterik gabe, egunero aplikatu dezakezu hazkundean edo konpresak egin. Horretarako, busti gasazko zapi bat ozpinarekin, aplikatu wartari, ziurtatu igeltsuarekin eta utzi 2-3 orduz.\nEtxean larruazalaren hazkundeari aurre egiteko, olio esentzialak (limoia, te zuhaitza), aloe, tipula, baratxuri extract edo zukua erabil ditzakezu. Papiloma birusak ez du gustuko ingurune alkalinoa. Eguneroko prozesurako, sodio soluzio bat gomendatzen da, neoplasia lehortuko duena eta ehun patologikoen hazkunde gehiago kenduko duena.\nPapilomak eta garatxoak tratatzeko edozein bitarteko erabiltzea kontuz ibili behar da. Horietako asko erasokorrak dira eta, oker erabiltzen badira, nahi ez dituzten konplikazioak sor ditzakete. Hobe da lehenik eta behin dermatologoarekin kontsulta bat egitea, diagnostikoa argitzea eta ondoren prozedura medikoak egitea.


Joxemari Urteaga: Â«Lan hau gazteentzat idatzi dut, 12tik 112 urte bitartekoentzat!Â»\nZure azken lan hau gazteei zuzendua al dago?\nIdazten hasi aurretik ere oso argi neukan Diamantezko mirariarekin zer nahi nuen eta norentzat izango zen. Bai, gazteentzat idatzi dut, 12tik 112 urte bitartekoentzat! Izan ere, nigan eragin handia izan dute abentura liburuek, irakurle bihurtu naute.\n300 urte atzera egin duzu. Lan nekeza izan al da?\nAtzera egiteak, noski, dokumentazio lana eskatzen du, hanka sartze larregirik egin nahi ez bada. Baina, egia esan, ez zait batere nekeza egin, gustatzen zaidan gaia baita. Dokumentazio asko dago eta erruz irakurri behar izan dut, azkenean lauzpabost pintzeladarekin paisaia margotzeko, ezin baituzu ikasitako guztia erabili. Bestalde, pertsonaia historikoak ere badira nobelan: Martin Aldia, Bernat Elhuyar eta Batis Egurrola protagonista nagusiak, esate baterako. Baina historia, askotan, fikzioa da. Beraz, fikzioak ere historia darabil istorioen iturri.\nGalegozko esaldiak ere tartekatu dituzu.\nBidaia da nobela iniziatiko honen abenturaren ardatza. Galizia aldera doaz Donejakue bidetik. Arriskuz betetako bidea zen, erromesak, ostatuak, lapurretak, Â«fede-tratuakÂ» aurkituko dituzte. Baina Galiziarako bidaia denez, galegoak ere protagonista dira, eta eurek galegoz egiten dute; euren hizkuntzak agertu beharra zeukan. Esaldi txikiak jarri ditut, ondo ulertzeko modukoak. Bidaiariek beti ikasi dituzte hizkuntzak, eta garai hartan ere baziren berea ez beste hizkuntzak ulertzen zituztenak. Hala, Diamantezko mirarian euskaraz eta galegoz egiten dute hemengo eta hango zenbait pertsonaiek. Baina horren zergatia nobela irakurtzean jakiten da.\n208 orrialde 12 euro\nJoxemari Urteagaren abentura nobela historikoa\nÂ«Bidaia batek, betirako ez denean, bi bide izaten ditu: joanekoa eta etorrerakoa. Eta jakin ez zein den arriskutsuagoaÂ», dio Joxemari Urteagak XVIII. mendean kokatutako istorio honen pasarte batean. Protagonista nagusia Ondarroa sorterri duen hamar urteko mutikoa da. Lan istripu baten ondorioz aita galtzen duenean, seme nagusia izaki, Durangora bidaliko dute, beiragile jakintsu baten etxera, lanbidea ikas dezan. Baina ez dira hor amaituko mutikoak bizi behar izango dituen aldaketak. Izan ere, halako batean Galiziako mendebaldera joan behar izango du, zertara doan eta zer gerta dakiokeen jakin gabe. Jaunen arteko gatazkak, handinahikeria, botere borroka, alkimia eta misterioa nahasten ditu Diamantezko mirarian. Eta jakina, maitasuna ere bai. Zenbait pertsonaia Joxemari Urteagak egiaztatutakoak dira. Adibidez, Martin Aldia, gaztetatik Ondarroatik irten eta kanpoan ibilia. Hamazortzi urterekin herriratu omen zen berriro, nola lortu zituen ezagutzen ez zen aberastasunen jabe. Beirategi handi bat eraiki ei zuen Ondarroan, eta Euskal Herri osoko zein Gaztelako etxe handi guztien hornitzaile izan omen zen. Nobelan agertzen den Margarita Beirasekin ezkondu zen.


19/2018 EBAZPENA, urtarrilaren 23koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitara ematea Aiako Udalarekin sinatutako lankidetza-hitzarmena, administrazioaren eta kudeaketa elektronikoaren esparruko zerbitzuak elkarri emateko dena.\nArtikulu bakarra Euskal Herriko Agintaritzaren Aldizkarian argitaratzea Aiako Udalarekin sinatutako lankidetza-hitzarmenaren testua, administrazioaren eta kudeaketa elektronikoaren esparruko zerbitzuak elkarri emateko dena.\nEUSKAL AUTONOMIA ERKIDEGOKO ADMINISTRAZIOAREN ETA AIAKO UDALAREN ARTEKO LANKIDETZA-HITZARMENA, INFORMAZIOAREN, ADMINISTRAZIOAREN ETA KUDEAKETA ELEKTRONIKOAREN ESPARRUKO ZERBITZUAK ELKARRI EMATEKO DENA\nBestetik, Nekane Arrizabalaga Manterola, Aiako Udaleko alkatea, Udalaren izenean, Toki-araubidearen oinarriak arautzen dituen apirilaren 2ko 7/1985 Legean ezarritakoa aplikatuta, eta tokiko araubidearen gaietan indarrean dauden xedapenen testu bateginak (apirilaren 18ko 781/1986 Legegintzako Errege Dekretu bidez onartuta) eta Euskadiko Toki Erakundeei buruzko apirilaren 7ko 2/2016 Legeak esleitutako eskumenak erabilita.\nEuskal Autonomia Erkidegoko Administrazioak eta Aiako Udalak, besteak beste, betebehar hauek dituzte: herritarrei kalitateko zerbitzuak esleitzea, baliabide publikoak eraginkortasunez esleitzen eta erabiltzen saiatzea eta administrazio-izapideak sinplifikatzea. Horrez gain, beste administrazio publiko batzuekin batera, helburu partekatuak lortzeko jarduten dutenean, parte-hartzearen, objektibotasunaren, gardentasunaren eta lankidetzaren printzipioak bete behar dituzte. Kasu zehatz honetan, EAEko Administrazioaren eta Tokiko Administrazioaren arteko elkarlana ezartzen da. Hala izan behar duela agintzen da lege hauetan: Euskadiko Toki Erakundeei buruzko apirilaren 7ko 2/2016 Legea (1. eta 4. artikuluak) eta Sektore Publikoaren Araubide Juridikoaren urriaren 1eko 40/2015 Legea (3. eta 140. artikuluak). Horretarako, 140.2 artikuluak ezartzen duenez, tokiko administrazioarekiko harremanak tokiko araubidearen oinarrizko legeen bitartez arautuko dira, III. tituluan araututa ez dauden gaietan.\nHitzarmen honek beste xede bat ere du: atxikitze-mekanismoa ezartzea, III. eranskina betez, hitzarmen hau sinatu duen Aiako Udalak atxikitzeko administrazio elektronikoaren esparruko oinarrizko irtenbideak elkarri emateko Estatuko Administrazio Orokorrarekin 2017ko martxoaren 24an sinatu den lankidetza-hitzarmenari, aplikagarriak diren alderdi guztietan. Aipatutako lankidetza-hitzarmen horrek Lehendakaritza Ministerioaren eta Euskal Autonomia Erkidegoaren artean administrazio elektronikoaren esparruko zerbitzuak elkarri emateko 2010eko urriaren 18an sinatu zuten lankidetza-hitzarmena ordezkatu du.\nEuskal Autonomia Erkidegoko Administrazioak eta Aiako Udalak hitzarmen honetako bi eranskinetan zerrendatzen diren eta Eusko Jaurlaritzari dagozkion zerbitzuen funtzionalitateak baliatu ahal izango dituzte. Eranskinak honako hauek dira:\nAiako Udalean: administrazio elektronikoaren eskumena duen organoa.\nJarraipena, zaintza eta kontrola egiteko batzordea eratuko da, hitzarmen honetan eta eranskinetan alderdi sinatzaileek hartu dituzten konpromisoen kudeaketa, jarraipena eta kontrola egiteko. Honako kide hauek izango ditu: Aiako Udalak izendatutako bi kide eta Eusko Jaurlaritzak izendatutako beste bi.\nHitzarmenaren formalizazioa eta haren azkentzea Euskal Herriko Agintaritzaren Aldizkarian, Gipuzkoako lurralde historikoko aldizkari ofizialean eta Aiako udaletxeko iragarki-taulan argitaratuko dira.\nHamabigarrena. Aiako Udala atxikitzea Euskal Autonomia Erkidegoko Administrazioaren eta Estatuaren Administrazio Orokorraren artean 2017ko martxoaren 24an sinatutako hitzarmenari.\nNEKANE ARRIZABALAGA MANTEROLA.\nNekane Arrizabalaga Manterola andreak, alkate gisa, Aiako Udala ordezkatuz, hauxe\nAiako Udaleko Alkateak 2017ko ekainaren 21ean erabaki du administrazio elektronikoaren oinarrizko irtenbideak elkarri emateko Estatuko Administrazio Orokorrarekin sinatutako lankidetza-hitzarmenari atxikitzea, jarraian zehazten diren baldintzei jarraituta eta hitzarmenaren 1.2 klausularen arabera. Hitzarmen hori 2017ko apirilaren 21eko Euskal Herriko Agintaritzaren Aldizkarian (76. zk.) argitaratuta dago, eta 2017ko martxoaren 24an sinatu zen.\nAiako Udalak hitzarmena ezagutu eta erreparorik gabe onartzen du, hari atxikitzeari dagozkion alderdi guztietan; horrez gain, konpromisoa hartzen du hitzarmenean jasotako betebeharrak betetzeko, alderdi sinatzaileek ematen dituzten administrazio elektronikoaren oinarrizko irtenbide teknologikoak (bigarren klausulan zerrendatu dira) edo eguneratu edo etorkizunean aldatzen direnak eskuratzeari eta erabiltzeari dagokienez. Horrez gain, bere eskumenen arloan, hitzarmenean Euskal Autonomia Erkidegorako ezarritako betebeharrak ere bere gain hartzen ditu.\nAiako Udala, toki-erakunde horren ordezkari izanik, administrazio elektronikoaren esparruko oinarrizko irtenbideak elkarri emateko Estatuko Administrazio Orokorrarekin 2017ko martxoaren 24an sinatutako lankidetza-hitzarmenari atxikitzea, lehenengo klausularen 2. atalean aurreikusitakoaren arabera.\nAiako Udaleko alkatea,


urtarrila | 2016 | Hitzen uberan | Page 2\nGalbidean den maitasun istorio bat. Nobela honen trama egituratzen duen gaia hori dela esan daiteke. Beldurrak, zalantzak, komunikazioa/inkomunikazioa, aurreiritziak… agertzen dira. Agonia baten kronika dela esan daiteke, ezta? Hasiera-hasieratik geratzen da argi eta garbi zein den bikotearen egoera. Ez dakigu … Continue reading →\n“Misterioari dario” errezitaldia gaur Donostian\nHitza, musika, marrazkia. Andoni Salamerok hainbat lagun izango ditu oholtzakide gaur eskainiko duen “Misterioari dario” errezitaldian: Pello Ramirez txelojolea, Jon Goenaga pianojolea eta Josu Maroto marrazkilaria. “Misterioari dario”: lehenago Arantzazun eskaini duzuen emanaldia. Hau bigarren aldia izango da edo egon … Continue reading →\nEIZIE ere, “sortzen jarraitzeko eskubidearen alde”\nEIZIEk ere bere egin duen adierazpenean, pentsioa kobratzea eta sorkuntzatik eratorritako lanaren etekinak bateragarriak izan daitezela eskatzen da. Hortaz, Enplegu eta Gizarte Segurantza Ministerioak abiarazitako kanpaina “bertan behera utz dadila berehala, zeinaren bitartez eragindakoei eskatzen zaien aukera dezatela bizitza intelektualki … Continue reading →\n“21 aulki” errezitaldien zikloa Oiartzunen\n“21 aulki” izeneko errezitaldi zikloa antolatu dute Oiartzungo 100TZE sormen espazioan urtarriletik apirilera bitarte. Mikroerrezitaldiak direla nabarmendu dute antolatzaileek, baina zergatik izen hori? “espazioa txikia izanik, gehienez hogei aulki jar ditzakegu, beraz bertan antolatzen ditugun emanaldiak publiko-talde txikiei zuzenduak izango … Continue reading →\nHitzen lihoa iruten, lau errezitaldi Donostian\nDonostia-2016 ekitaldiaren harira 70 ekitaldi inguru egingo dira urtarrilean. Egitarau horren barruan, Hitzen lihoa iruten izeneko errezitaldi zikloa osatu du Koldo Mitxelena kulturuneak “etxe honetan hitza, poesia eta musikari garrantzi eman izan diegu betidanik eta jende aurrean errezitaldi asko antolatu … Continue reading →\nDonostia 2016 eta Etxepare Institutuak elkarlanean jardun izan dute, eta elkarlan horren fruitu da Poloniako Wroclaw hirian egonaldi artistikoa egiteko aurtengo deialdia ere. Hirugarrenez antolatu dute ekimen hau, Wroclaw eta Donostia lotzen dituena. Hain zuzen, Wroclaw ere Europako kultur hiriburua … Continue reading →


Berkeleyko Unibertsitateko garraio alorreko adituak Dbus-en bisitan | DBUS\nBerkeleyko Unibertsitateko garraio alorreko adituak Dbus-en bisitan\nPasa den abuztuaren 14an Dbusek Kaliforniako (AEB) Berkeleyko Unibertsitateko Ingeniaritza Zibileko Sailetik bisitan etorritako ordezkariak hartu zituen Donostian dituen instalazioetan.\nBisita Berkeleyko Unibertsitateko Garraio Ikasketetarako Institutuak Dbuseko kudeaketa sistema ezagutzeko zuen interesak bultzatuta izan da, eta batez ere Dbusi bidaiarien garraio sare bat eraginkortasunez kudeatzea eta, horregatik, erreferentziazko enpresa bat izatea ahalbidetu dioten garapen teknologikoak ezagutzeko.\nBisitan zehar, Berkeleyko Unibertsitateko ordezkariek Kotxetegietako instalazioak ikusi ahal izan zituzten, eta zehatz-mehatz egiaztatu zituzten Dbuseko autobus flotan instalatutako azken aurrerapen teknologikoak bai eta autobusen erabilera, efizientzia eta segurtasuna hobetzeko kontrol eta kudeaketa sistemak ere.\nDbusetik oso garrantzitsutzat jotzen dugu nazioarte mailan hiriarteko garraioaren hobekuntzan lanean ari diren erakundeekin harremanetan egotea, kanpoko esperientzietatik ikasteko aukera ematen duelako eta etorkizuneko ikuspegi berri bat ematen digulako, lankidetza berriak eta baterako proiektuak sortzeko aukerak irekitzeaz aparte.\nBerkeleyko Unibertsitatetik bikain baloratu dute Dbusek egiten duen lana, eta bisitan zehar aukerak ireki ziren etorkizunean Berkeleyko Unibertsitateko Garraio Ikasketetarako Institutuak eta Dbusek elkarrekin Donostiako garraio publikoko zerbitzuan hobekuntzak ekarri ahal izango dituzten proiektu komunak garatzeko.


Teo Martinezen begirada berezia, samurra eta azidoa, Elgoibarko Kultur Etxean - Nontzeberri\nHasiera/ARTEA/Teo Martinezen begirada berezia, samurra eta azidoa, Elgoibarko Kultur Etxean\nBihar hasita, ekainaren 29ra arte luzatuko da Teo Martinezen Nostalgia eta Handikeria izenburupean Elgoibarko Kultura Sailak eta Ongarri Argazki Taldeak antolatu duen zuri-beltzeko argazki erakusketa.\nTeo Martinezen lana, azken urteetako espainiar argazkigintzaren aurkikuntza handienetako moduan nabarmentzen bada ere, bere begirada berezi, samur eta azidoak ez zuen balioespenik jaso joan zen mendeko 50- 70 hamarkada arte.\nOrain, “bere negatiboak kontu handiz puru kutxatik atera eta bere artxiboa berrargitaratua eta birbaloratua izan denean, Teoren talentuak, merezitako balioespena jaso du”, nabarmentzen dute antolatzaileek.\nBere belaunaldiko kide ezagunenen inbidiarik gabe, garaiko eskolez landa, bizitzea egokitu zitzaion Espainiaren ikuspuntu fresko, berri, eta lotsagabea gailentzen da bere lanean, konposiziorako zein iruzkin sozialerako berezko senaren jabe dena.\nTeo Martinez Gorrochateguiri (Logroño 1930), 50. hamarkadan hasi zitzaion argazkigintzaren arra esnatzen, eta bere interesa, modu autodidaktikoan elikatu zuen Cómo aprender a hacer fotografías eskuliburua, eta Kodak Retina garairako luxua zen argazki kamera eskuetan hartuta. Txirrindulari afizionatua bera, argazkigintzaren oinarriak ikasi bitartean, txirrindulariei atera zizkien argazkiak Foto Teo goitizenez, eta honek, Errioxan ireki berri zuten La Gaceta del Norteko delegazioan erreportari gisa aritzeko aukera eman zion. Geroago, Europa Presseko enkargu fotografikoak ere egin zituen.\n“Ezohiko egiteko moduarekin, bere kideak ez zeuden lekuan kokatzen zen beti; parez- pareko argazkiak edota flasharen kolpeak ez zioten berari balio, ohiko estilotik beste aldean kokatzen baitzen beti”, ekartzen dute gogora antolatzaileek bere lan egiteko moduaz hitz egitean.\nErakusketari hasiera emateko, bisita gidatua antolatu dute bihar, ekainaren 14an, 19:30ean, argazkilaria bera bertan izango dela.


Udalak alokairu sozialera bideratuko ditu 20 etxebizitza : Otamotz\nZumarragako Udalak alokairu sozialera bideratuko ditu 20 etxebizitza\nZumarragako Udalak bere jabetzakoak diren 20 etxebizitza bideratuko ditu alokairu sozialera. Beren egoera ekonomiko edo sozialagatik alokairuko etxebizitzen merkatu librean sartzeko zailtasunak dituzten herritarrei etxebizitza baldintza «duinak» eskaintzea da helburua. Lehenengo fasean hamalau etxebizitza jarriko dituzte alokairuan, eta itxaron zerrenda bat osatuko da izena ematen dutenekin. Itxaron zerrenda hori erabiliko dute etxebizitza sozial baten beharra dutenen eskaera erreala kalkulatzeko. Urtarrilaren 18ra bitartean aurkez daitezke eskariak, udaletxean. Alokairuan jarriko den etxebizitza bat gizarte larrialdietarako izango da. Arrazoi ezberdinengatik bere ohiko etxebizitza utzi beharra suertatzen zaien familientzat erabiliko da. Adibidez, sute bat gertatu delako. Lehenengo faseko gainontzeko hamahiru etxebizitzak honela banatuko dira: bat erabilera partekaturako, lau guraso bakarreko familientzat, hiru 36 urtez azpiko bikote edo familia gazteentzat, bi gutxiengo etnikoentzat eta hiru kupo orokorrerako. Bete beharreko baldintzak Alokairu sozialeko etxebizitza eskatzeko hainbat baldintza bete behar dira: azken bost urteetan Zumarragan erroldatuta egotea, gutxienez bi pertsonako familia izatea —etxebizitza partekaturako eskaeretan izan ezik—, etxebizitza baten titularra ez izatea eta Etxebiden izena emanda egotea, besteak beste. Baldintza ekonomikoei dagokienez, familia osoak gehienez 20.000 euroko irabaziak eduki beharko ditu urtean. Baldintzak betetzen dituzten eskatzaileekin itxaron zerrenda osatuko da, eta puntuazio altuenetik behera hasiko dira etxebizitzak esleitzen. Hasiera batean urtebeteko kontratua egingo da, berritzeko aukerarekin, eta hileko errenta 165 eurokoa izango da.


Kritika zinematografikoa: ‘THE PAINTER AND THE THIEF’\n-The painter and the thief-\nZuzendaria: Benjamin Ree\nGaizki hasten den orok ez du zertan gaizki amaitu. Are gehiago, gaizki hasten den hori 2020 filmik gogoangarrienetarikoa eta, zalantzarik gabe, 2021ean espero genezakeen estreinaldirik kitzikagarrienetarikoa izaten amaitu daiteke.\nThe Painter and the Thief (2020) lapurreta batekin hasten da. Bi gizonek Osloko galeria batetik ostu egiten dituzte Barbora Kysilkova margolari txekiar errealistaren bi pintura. Poliziak lapurrak azkar identifikatzen baditu ere, margolanak guztiz desagertu direla dirudi. Hala, epaiketaren egunean, Karl-Bertil Nordland izeneko auzipetuari gerturatzen zaio Barbora, eta haren erretratua margotzeko eskaintzen du bere burua.\nHorrelaxe abiatzen da margolariaren eta lapurraren arteko laguntasun bitxia, elkarbanatzen dituzten itzalen eta zaurgarritasunaren harira. Ikuslea bezain beste elkar txunditzen dute Barborak eta Bertilek, sinbiosiaren sinbiosiaz ia banpirikoa izatera ailegatzen den harreman estua sortuz.\nSinbiosi horretan, hain zuzen ere, rolak elkarrekin aldatzen dituzte. Bere burua zaintzeko zailtasunak dituen lagunaren aurrean, haren ezbeharrekin tematzen da Barbora: lapur bihurtzen da Bertilen mina inspirazio iturri gisa erabiltzen duen heinean, haren sufrimendua bere egin eta hura estetizatzeko nahiak bultzatuta. Bertilek ere margolariaren kutsua hartzen amaitzen du, bere begirada erneak Barborara erretratatzen duenean. Bera da lagunak beharrezkoa duen katarsiaren autorea.\nDokumentalak hain ondo funtzionatzen badu lapurra lapurra baino askoz gehiago dela eta margolaria margolaria izatetik haratago ere badela erakusten duelako da. Ikusle bezala Benjamin Reeren kameraren samurtasuna eskertzea baino ezin dugu egin, Barbora eta Bertilen laguntasunaren konplize egiten gaituena haien besarkada luzeak eta kidetasun hitz goxoak oztopatu gabe.\nIxone Santamaria Vidan, kritika, THE PAINTER AND THE THIEF, zinea.eus


Geldialdia - - Zarauzkohitza.eus\nSamara Velte 2016-03-23 00:00\nBerandu doa geltokira. Denbora justu antzera kalkulatu du, oztoporik gabe iristeko moduan. Baina bidean beti daude oztopoak. Metroa obretan; taxia hartu behar izan du. Zorionez, hiri honetan errei bereziak erabil ditzakete taxiek.\nOzta-ozta iritsi da kontrolgunera. Bidaiariak modu zibilizatuan garraiatzeko hesi sigi-sagatsuetatik igaro da; motxila zintaren gainean utzi eta arriskutsu sentitu da une batez. Geltokiek mugitzeko askatasuna sentiarazten diote, baina baita beste inon baino segurtasun falta handiagoa ere. Hemen dena dago antolatuta A-tik B-ra joateko, sekula ez tokian geratzeko. Horregatik dira horren arraroak trena atzerapenarekin datorrelako nasan sortzen diren itxaronaldiak.\nTrenak berandu igaro ditu bideko geltokiak; aurpegi luzeak igo dira bakoitzean. Helmugarako ordu laurden falta dela, gelditu egin da. Marmarra geroz eta ozenagoa da; bidaiari askok begirada ordenagailutik jaso eta lehenbiziko aldiz hitz egin diote elkarri: «Hau erreklamatu beharra dago». Azkenean, langile bat agertu da barkamen eske: pertsona batek trenbidera salto egin duela arratsaldean, eta orain arte ezin izan dutela bidea libratu.\nTrenak aurrera jarraitu du. Barrukoak isilik doaz; lehenbiziko aldiz, geldialdi bat eginda etenik gabeko euren joan-etorrian.


Zuzendaritzaren gutuna – Lauaxeta Ikastola\nZer irudi du nire semeak nitaz? Alabari galdetuko banio nolakoa naizen esateko, zer erantzungo luke? Noiz jabetu nintzen azken aldiz zure lehen modeloa naizela?\nEgia esan, gure seme-alabek egunero ikusten dute zer egiten dugun eta zer egiteari uzten diogun. Esaten duguna eta nola esaten dugun entzuten dute, eta esan gabe uzten duguna hautematen dute. Baina egunero esaten diegu zer egin behar duten edo nola egin behar duten, jakin gabe koherentziarik dagoen esaten diegunaren eta guk benetan egiten dugunaren artean.\nHorri dagokionez, badirudi gizaki garen aldetik, entzuten dugunaren % 2 eta ikusten dugunaren % 5 gogoratzeko batez besteko gaitasuna dugula. Ez bata ez bestea ez dira oso zentzumen eraginkorrak gogoratzeko, baina ikusmena entzumenaren bikoitza da. Eta gure seme-alabek ez gaituzte begiratzen, eskaneatu egiten gaituzte, gurekin pasatzen duten une bakoitzean beren disko gogorrean informazio berria sartuz.\nIzan ere, nahi ala ez, eredu gara haientzat. Bere maisu nagusiak gara.\nGainera, herritar helduak garen heinean, gainerako pertsonen aurrean ere eredu gara, batez ere gazteenen aurrean. Behin betiko, nahi ez dugunean ere eredu gara.\nJavier Gomá filosofoak Filosofia Mundana lanean jasotzen duenez, eredugarritasunak ez du giza bizitza eremu publiko eta pribatuaren artean bereizten. Galdera honi erantzuten dio: ea, oro har, norbait, sinesgarria den ala ez. Beraz, eredugarritasunaren kontzeptua eta pertsonarena ezin ditugu bereizi, ezta eredu izan nahi ez dugun uneak aukeratu ere.\nBestalde, gizartean eredugarritasuna oso garrantzitsuak diren bi kontzepturekin lotzen da. Alde batetik, legea betez jardutea dago, eta, bestetik, herritar gisa gure eremu pribatuan ditugun jarrerak daude. Jarduera horiek, gure balore eta printzipio etikoei erantzunez, pertsona gisa dugun eredugarritasuna osatzen dute.\nLegea errespetatzea soilik ez da eredugarria izatea berez, gure egintzek, indarrean dagoen lege-esparruaren barruan egoteaz gain, zentzua emango dieten irizpide eta baloreei erantzun behar baitiete. Eta egiazki, gure baloreekin koherenteak diren jarrerek eragiten dute gu eredugarri izatea.\nEredugarriak izateak, beraz, gure baloreak praktikara eramatearen ondorioa izan behar du. Nahi dugunaren, esaten dugunaren eta egiten dugunaren artean kontzienteagoak eta koherenteagoak izatea. Azken batean, denok izan gaitezen irakasle, guztiok izan gaitezen eredu.\nEskerrik asko eta urte bikaina izan dezagula.


Nebula Graph-ek iturri irekiko grafikoetara zuzendutako DBMS | Linuxetik\nNebula Graph DBMS bat da (Datu baseak kudeatzeko sistema), hau da gordetzeko diseinatua modu eraginkorrean grafiko bat osatzen duten elkarri lotutako datu multzo handiak milaka milioi nodo eta bilioi esteka izan ditzakeena. Enpresa mailako errendimendu handia eskaintzen du imajina daitezkeen datu multzo konplexuenak informazio esanguratsu eta erabilgarria bihurtzeko.\nEl proyecto C ++-en idatzita dago eta Apache 2.0 lizentziapean banatzen da. DBMSra sartzeko bezero liburutegiak prest daude Go, Python eta Javan.\n1 Nebula Graph-i buruz\n1.1 Nola instalatu Nebula Graph Linuxen?\nNebula Graph-i buruz\nDBMSak partekatutako baliabiderik gabeko arkitektura banatua erabiltzen du, eta horrek eskaera grafikoak eta biltegiratutako biltegiratze prozesuak prozesatzeko prozesu independenteak eta autosufizienteak abiaraztea dakar.\nMeta-zerbitzua datuen mugimendua orkestratzera eta metainformazioa eskaintzera dedikatzen da grafikoan. Datuen koherentzia bermatzeko, RAFT algoritmoan oinarritutako protokoloa erabiltzen da.\nNebulosa Grafikoa, segurtasuna bermatzen du autentifikatutako erabiltzaileei soilik sarbidea emanez zeinaren egiaztagiriak roletan oinarritutako sarbide kontrolaren (RBAC) sistemaren bidez ezartzen diren.\nHorrez gain motor mota desberdinak konektatzeko gaitasuna du biltegiratze. Kontsulta sortzeko hizkuntza algoritmo berriekin zabaltzeko laguntza.\nEta gutxieneko latentzia ematen du datuak irakurtzean edo idaztean eta errendimendu altuari eustean. 632 GB-ko datu basea probatzerakoan, 1.200 milioi erpin, 8.400 milioi ertz grafiko barne, grafiko bateko nodo batean eta biltegiratutako hiru nodo kluster batean, atzerapenak milisegundoko mailan egon ziren eta errendimendua segundoko 140 mila kontsultatan igo zen.\nNebula Graph-en funtsezko ezaugarrietako bat, honako hauek nabarmentzen dira:\nSQL moduko kontsulta lengoaia, nahikoa indartsua eta ulerterraza. GO (bi norabideko diagramaren erpinaren zeharkapena), TALDEAREN ARABERA, ORDENAREN ARABERA, MUGAREN, BATASUNAREN, BATUAREN BEREIZTEA, INTERTSEKTUA, GUTXIAK, PIPE (aurreko kontsultaren emaitza erabiliz) bezalako eragiketak onartzen dira. Erabiltzaileak definitutako aldagaiak eta indizeak onartzen dira.\nErabilgarritasun handia eta akatsen tolerantzia.\nBabeskopiak sortzea errazteko datu-basearen egoera etenarekin argazkiak sortzeko laguntza.\nErabilera industrialerako prest (dagoeneko JD, Meituan eta Xiaohongshu-ren azpiegituretan erabiltzen da).\nBiltegiratze eskema aldatzeko eta datuak eguneratzeko eragiketak gelditu edo eragin gabe eragiteko gaitasuna.\nTTL laguntza datuen iraupena mugatzeko.\nBiltegiratze ostalariak eta konfigurazioak kudeatzeko komandoak.\nLana kudeatzeko eta lanaren hasiera antolatzeko tresnak (COMPACT eta FLUSH oraindik ere onartzen dira lanetik).\nEmandako erpinen arteko bide osoa eta bide motzena bilatzeko eragiketak.\nOLAP interfazea hirugarrenen plataforma analitikoekin integratzeko.\nDatuak CSV fitxategietatik edo Spark-etik inportatzeko utilitateak.\nEsportatu metrika Prometeo eta Grafanarekin kontrolatzeko.\nNebula Graph Studio web interfazea eragiketa grafikoak, nabigazio grafikoa, datuak biltegiratzeko diseinua eta kargatzeko eskemak ikusteko.\nNola instalatu Nebula Graph Linuxen?\nDBMS hau beren sisteman instalatu ahal izateko interesa dutenentzat, egin dezakete argibideak jarraituz azpian partekatzen duguna.\nCentos 6 baduzu deskargatu beharko zenukeen paketea honako hau da. Horretarako terminal bat ireki behar duzu zure sisteman eta bertan komando hau idatziko duzu:\nErabiltzen baduzu Zentroak 7, orduan deskargatu behar duzun paketea hau da:\nbitartean Ubuntu 16.04 LTS erabiltzaile direnentzat, deskargatzeko paketea hau da:\nEdo baduzu Ubuntu LTS 18.04\nPaketearen instalazioa egiteko deskargatutako zure pakete kudeatzailearekin egin dezakezu edo terminaletik egin dezakezu honako komando hauetako bat idatzita.\nPaketeen kasuan CentOS-entzat:\nPaketearen kasuan berriz Ubuntu-rako:\nAzkenik, Arch Linux erabiltzailea bazara DBMS instalatu dezakezu komando honekin:\nInformazio hori guztia kontsultatu dezakezu haren erabilerari, zerbitzuak martxan jartzeari eta besteei buruz gehiago jakiteko Hurrengo estekan.\nArtikuluaren bide osoa: Linuxetik » aplikazioak » Nebula Graph-ek iturburu irekiko grafikoetara zuzendutako DBMSa


Elizalde Egunean, giro beroa | El Diario Vasco\nOiartzunElizalde Egunean, giro beroa\nElorsoro kiroldegian burutu zen igande goizeko jarduna. / GOIZARIN\nGOIZARIN OIARTZUN. Jueves, 23 mayo 2019, 00:46\nPasa den igandean ospatu zen Elizalde Eguna. Euria goian behean izan arren, ez zuen festa zapuztea lortu. Krosa bertan behera geratu zen, baina hortik aurrekoak bikain atera ziren. Goizeko 10.30etik aurrera, familia giroan ikasleen lanak ikusteko aukera izan zuten eskolako kideek, eta «merezi izan zuen bisitak!», diote Elizaldeko Guraso ordezkariek. «Eskola goitik behera apainduta, 'Hitz bat, mila irudi' egitasmoaren baitan 'Kontrapas' kantuaren gainean egindako maketak eta lanak ikustekoak ziren», azpimarratu dute.\nGero, judo erakustaldia bukatu eta Elorsoron jarraitu zuen festak, euritan dantzan, baina busti gabe. Soinketa erritmikoa, soinketa akrobatikoa eta euskal dantza ikusteko aukera izan zuten lehenengo, eta, 12.00ak aldera, emanaldi nagusiari eman zitzaion hasiera. Jendeak ordurako Elorsoroko harmailak bete zituen, eta HH2tik LH6ra bitarteko ikasleek ikuskizun bikaina eskaini zuten. Lehenik eta behin, Guraso Elkarteko kideek iragarri bezala, DBH4ko ikasleak agurtu eta HH2ko haurrei eman zitzaien ongietorria. «Oso momentu polita izaten da bi belaunaldi hauen elkarketa», gaineratu dute.\nHortik aurrerakoak ere «bikain» joan ziren. «LH6ko hiru neska-mutilek egin zituzten aurkezle lanak, eta emanaldi nagusiari hasiera eskolako hiru irakasleren artean prestatutako abesti zoragarri batek eman zion». Festa hasi besterik ez zen egin, ordea. «Zikloz zikloko emanaldiak paregabeak izan ziren, eta azken sorpresa ere mundiala; irakasleen dantza martxosoa, hain zuzen».\nArratsalde partean giroak bero jarraitu zuen. Txikienak tailerretan, jolasetan murgilduta, handixeagoak puzgarrietan eta gainerakoak, dantzan, Mikeltxi DJaren aginduetara. «Oso arratsalde pasa polita izan zen, eta giroa, berriz, ezin hobea», laburbildu dute.\nOiartzun taldeak puntu bakarra lortu du Mutrikun Ibargain Musika Eskolako kontzertuak gaur hasiko dira


"EZ DOK ERO"\nKaixo! > Erandio > Agenda > Actividades culturales > Teatro\nPatxok eta Mikelek antzerkia utzi zuten duela gutxi. Haien arteko harremana gaiztotzen hasia zen, eta gainera belaunaldi berriak euren tokia okupatzen hasiak ziren. Patxok hartu zuen uzteko erabakia, Mikelen iritziaren aurka. Patxok bizimodu normal bati ekin nahi zion, lan normal bat, inguru normal batean, nekatuta zegoen antzerkiaren erokeriaz.\nBitarte honetan, Mikelek antzerki asko ikusi eta irakurtzen jarraitu du, gehiegi, hainbeste non azkenean burua galdu baitu. Gau batean, delirio betean, antzerkiaren klasikoak (Shakespeare, Moliére, Dario Fo...) agertu zaizkio ametsetan eta, zu zara Euskal Herriko teatrero klasikoa, Euskal antzerkiak behar zaitu oihukatu diote Mikeli.\nEsan eta egin, Mikelek Euskal Herrian zehar antzerkilari andante moduan ibiltzeko erabakia hartu du. Patxok Mikelekin batera joateko erabakia hartu du, derrigortuta. Mikel, bere erotasunean, balizko pertsonaia askorekin lehiatuko da agertokian: Donostiako Haizearen Orrazia, Arantzazuko Apostoluak; Lekeitioko Antzarra; Iturengo Zanpantzarra; Bilboko Puppy... Bikoteak abentura harrigarriak biziko ditu, aurkari askoren kontra lehiatuko dira eszenan, benetakoak nola irudizkoak.\nIntérpretes: Patxo Telleria, Mikel Martinez.\nDirección: Erandioko Josu Murueta Kultur Etxea, Erandio\nvisualizado 78 veces\n27 de marzo de 2020 a las 04:23


Irekia Eusko Jaurlaritza - Gobierno Vasco :: KIUBentzako eta kontsumitzaileen eta erabiltzaileen elkarteentzako laguntzen deialdiak argitaratu dira.\nKIUBentzako eta kontsumitzaileen eta…\nKontsumobidek, Kontsumoko Euskal Institutuak, abenduaren 22an, KIUBentzako eta kontsumitzaileen eskubideak defendatzeko elkarteentzako dirulaguntzen deialdiak argitaratu ditu. Laguntza horien helburua da kontsumitzaileak defendatzeko eta informazioa emateko lana babestea esparru desberdinetan. Guztira, 1.389.570 euro dira.\nKontsumitzaileen informaziorako udal-bulegoetarako eta kontsumitzaileen defentsarako toki-erakundeen beste ekimen batzuetarako deialdiek 958.570 euroko laguntza ekonomikoak aurreikusten dituzte; horietatik 718.837 euro 2021eko aurrekontuaren kargura izango dira, eta gainerakoa 2022ko konpromiso-kredituen kargura. Laguntza hauen bidez, KIUBen funtzionamendu-gastuak, berritzea eta lekualdatzea, ikuskapen-jarduerak eta bulego berrien irekiera diruz lagunduko dira. Eskabideak aurkezteko epea otsailaren 17an amaituko da.\nKontsumitzaileen eta erabiltzaileen elkarteek ere beste laguntza-lerro bat eskuratu ahal izango dute, 431.000 €-ko zuzkidura izango duena, eta horietatik 323.500 euro 2021eko aurrekontuaren kargura joango dira. Deialdi honetan elkarte onuradunei eskatzen zaie beren jarduera-eremua Euskal Autonomia Erkidego osoa izatea eta bulegoak herritarrei irekita edukitzea. Diruz lagunduko dira, batetik, kontsumitzaileak defendatzeko jarduera, erreklamazioak izapidetzea eta informazio-lanak, eta, bestetik, aholkularitza eta defentsa juridikoko lanak. Eskabideak aurkezteko epea otsailaren 15ean amaituko da.\nBi deialdiei buruzko informazio guztia esteka honetan kontsulta daiteke.\nEuskadiko kontsumitzaile eta erabiltzaileen elkarteen erregistroari buruzko Dekretu berriak sektorea antolatzen lagunduko du


Zer dira top TOP bilaketak Amazon-en eta nola haiekin onura ateratzeko?\nInoiz galdetu al duzue produktuak Amazonen bilatzen direnak? Informazioa ez da guztiontzat ezkutatzen. Hala eta guztiz ere, batez besteko erabiltzaile guztiak, baita merkatari online, ez dakite nola lortu. Hala ere, informazio hori lortzeko interesa duten produktuak merkataritza elektronikoko webgunean saltzeko edo zuzenean Amazon bidez bilatzen dituzte.\nArtikulu honetan Amazonek bilatutako TOP TOP batzuei buruz eztabaidatuko ditugu, zortea errazteko. Eta jaregin bidalketa edo merkataritza elektronikoan sartu nahi baduzu, handizkako plataformetarako antzeko produktu edo antzeko produktuak sor ditzakezu, f.i. Alibaba edo Aliexpress. Horrez gain, merkaturatze kanpaina bat nola egin behar den merkaturatzeko modu arrakastatsuak merkaturatzeko moduari buruz eztabaidatuko dugu.\nBeraz, eztabaidatu nitrogeno produktu bero batzuk Amazonen dirua biltzeko erabil dezakegun.\nIKUSI TOPAKETEN TOPAKETA Amazonen\nAmazoniako TOP bilaketaren inguruko eztabaidaraino jarraitu aurretik, apur bat baina esanguratsua e-commerce sekretua. Aztertu beharra duzu zure bezeroarentzako, ez zure diru-sarreretan. Erabiltzaileen arazoa aurkitu behar duzu eta konponbide onena eskaintzen dizu txikizkako produktuaren moduan. Salmenta-prozesu egokia ezartzeko, zure bezero potentzialek dirua gastatu beharko lukete zergatik proposatzen duzun. Erosketa bakoitzaren arrazoia beti dago. Arrazoi hau ezagutzen baduzu, saltzeko prozesua kudeatu eta dirua modu erregularrean kudeatu ahal izango duzu. Horregatik, zure produktuak ere zure erabiltzaileak interesatzen zaizkizun bezala sustatzea ere beharrezkoa da. Hori guztia aipatu nahi nuke esan nahi nuke gehiago bideratzea, lehen mailako gaiak konpontzen saiatzen diren pertsonen nukleoa aurkitzeko. Zortea pertsona horiek aurkitzeko bazabiltza, beren arazoekin erlazionatutako hainbat produktu saltzen ditut zure ordez.\nBeraz, gaur egun zure ecommerce negozioa hasteko non dagoen jakiteko, TOP bilaketak egin ditzakegu Amazonen.\nGaur egun, ordenagailu monitoreek maila altuena dute eskakizunen arabera, lan-prozesuen eta fabrikazioen automatizazio osoa osatzea da. Pilulak eta ordenagailu eramangarriak bezalako helburu berberekin bateragarriak dira.\nGehienek enpresa handiek eta enpresek digitalki erosten dituzte; Helburu zehatzak zure langileentzako mahaigain handiak behar dituzten bulegoak eta lantokiak dira. Gainera, zure langileek nahi duten diseinatzaile grafiko, Gamers eta PC erabiltzaile arruntek interesa izan dezakete pantaila esperientzia esanguratsua nahi dutenentzat.\nOrdenagailu monitoreak dira\nOrdenagailu monitore onenetarikoenen artean marka hauek bereiz ditzakegu: HP, LG, ASUS, Samsung, eta Pixie.\nGaming aulkiak gaur egungo modan daude jokoaren industria linearen igoeraren ondorioz. Joko aulki guztiak garestiak dira lehenespenez Amazonen egindako TOP bilaketetan oraindik ere. Aulki mota hauek jolas-ekipamenduak, periferikoak, etab. Bezalako gastu asko ditu.\nPrezioen gama zabala ikusi dezakegu merkatuaren nitxo honetan. Joko aulki bakoitzeko kostua $ 500-ean has daiteke eta 20.000 dolar altxatu.\nProduktu esklusiboetan interesa duten ikusleek jokoaren zaleak, jokalari profesionalak, jokoen testers, kirol zaleak eta PC eta bideojokoen jokalariek osatzen dute.\nJoko aulki merkatuaren nitxoen marka onenen artean, honako hauek bereiz ditzakegu: Openwheeler, Playseat, Commander eta E-WIN.\nGainerako irabaziengatik sor daitekeen beste produktu talde gogokoena GPS gailuak da . Ia gidariek gailu horiek erabiltzen dituzte behar duten helmugara joateko. GPS gailuek smartphoneak baino mapa eta errepide zehatzagoak dituzten erabiltzaileei ematen diete. Ez duzu mapak eta bide-seinaleen menpe egon behar GPS gailu bat baduzu. Beraz, etorkizuneko froga gisa erabil daiteke..Gainera, gailu horiek eramangarriak dira eta edonon erabil daitezke. Produktu mota hau txikizkako merkataritzan, erabiltzaileek egungo arazoak konponduko dituzte. Horrek esan nahi du lagungarria izango dela eta zure produktuak eskari handia izango dela.\nGPS gailuentzako erosle potentzialak taxi gidariek, abenturazaleek, gidariek, ohiko gidariek, lehen mailako gidariek, poliziak eta enpresa eta bileretarako bidea egin behar duten negozio guztiek osatzen dute.\nGehien saltzen den GPS gailuen marka da Garmin, Samsung eta Rand.\nNola arrakastaz bilatu TOP hauen TOPAKETA Amazonen?\nLehenik eta behin, berrikuspen gunea egin behar duzu saltoki bateko produktuen inguruan eta webgunea webgunea sailkatzeko. Webgune hau sustatu behar duzu bilaketa-motor ezagunetan, esate baterako, Google edo Bing zure galdeketa zuzenduaren arabera. Zure merkatuaren nitxoen ecommerce keywords garrantzitsuenen zerrenda bat osatu behar duzu. Beraz, bilaketa-motorraren optimizazio kanpaina on bat behar duzu edo inbertitu dirua link eraikinean blog sare pribatu edo afiliatuen programen bidez. Honako autoritate-berrikuspen gune hauek erabil ditzakezu: Consumer Search, Consumer Reports, CNet eta Engaged.\nBigarren fasean, prezioen konparaketa web iturri bat sor dezakezu. Hemen negozioen prezioen nukleo bereko produktu sorta bat alderatu dezakezu. Konparazio guneak ez dira soilik bilatzaileen optimizazioan oinarritzen, eta zenbait iturrien bidez trafikoa marraztu dezakete. Zure webgunearen bisitariek funtzio ezberdinekin, prezioei buruzko politikak, ereduak eta konparazio aukerak eskaintzen dituzte eta bisitari arrunt bihurtuko dira.\nEta, azkenik, nitxoen blog bat sortu eta zure produktu nitxoei buruz hitz egin dezakezu. Sustapeneko teknika erabilgarri bat da, arlo horretako gaitasunak erakusten dituena eta marka positiboa sortzen du. Irakurleei informazio eta ikertutako informazio interesgarria duten agintaritza eta eduki garrantzitsuak izan behar dituzu.\nArtikulu honetan TOP Amazonen bilatutako elementuak biltzen ditugu, espero dugu Amazon merkataritza plataformatik dirua irabazteko sustatzen dituzten produktuei buruzko ideia batzuk. Artikulu honetan aipatu ditugun elementuek prezioen etiketa altuak dituzte eta Amazonen bilatzaileak saltzen dituzte, beraz, zure Amazon negozioarekin ondo egiteko aukera guztiak dituzu.


"Ortzaiztarrak mintzo" gaualdia — Euskal kultur erakundea\nJoan den maiatzaren 20an, mukurru bete zen Ortzaizeko zinegela Euskal kultur erakundeak herrian berean Eleketa ahozko oroimenen bilketaren karietara grabatu lekukotasun zonbaitzuen ikusteko. Irail hondar arte Garazi-Baigorriko bideo-lekukotasun zati andana bat erakusten duen borna bat egonen da Ortzaizeko Posta agentzia-liburutegian.\nOrtzaizeko zinema gelan © Jakes Larre\nEuskal kultur erakundeak prestatu pasarte batzuen muntaketa erakutsi zen karia hortara eta bigarren parte batean Lur Olaizolaren "Libertatea" bideo-sorkuntza, Jeanne-Mari (Mamaddi) Jaunarena herritarraren lekukotasunean oinarritua.\nMuntaketan ondokoko lekukoen testigantzak ziren baloratu;\nEuskal kultur erakundearen eta Ortzaizeko herriko etxearen eskutik, 2022ko irail hondar arte Garazi-Baigorriko bideo-lekukotasun zati andana bat erakusten duen borna bat egonen da Ortzaizeko Posta agentzia-liburutegian.\nEleketa ahozko memoriaren bilketa\nOrtzaize herria Mintzoak.eus atarian


Zinebiren sail ofizialean 62 pelikulak parte hartuko dabe - bizkaie.biz\nZinebiren sail ofizialean 62 pelikulak parte hartuko dabe\nDabi Piedra\t2017-10-24 12:26 Zinemea\nZemendiaren 10etik 17ra egingo da jaialdiaren 59. edizinoa.\nLuis Egiraun, Ernesto del Río, Nekane Alonso eta Iñaki Lopez Agileta | Ikusi handiago | Argazki originala\nErnesto del Rio jaialdiko zuzendariak adierazo dauenez, zinemagintzearen munduko gaur egungo jokerak eta barritasunak erakustea da Zinebiren, Bilboko Dokumentalen eta Film Laburren Nazinoarteko Jaialdiaren helburu nagusia. Horregaitik, zinema-aretoen eta telebistearen zirkuitutik aparte geratzen diran kalidadeko lanak ikusteko aukera parebakoa dala dino. Dagoeneko 59. edizinoa beteko dau aurten Zinebik eta, Del Ríogaz batera, Luis Egiraun programatzailea eta Nekane Alonso Bilboko Udaleko zinegotzia egon dira aurkezpenean.\nAntolatzaileek aukeraketa zorrotza egin behar izan dabe: 3.100 proposamen baino gehiago jaso zituen eta danentzako lekurik ez dago. Hori bai, Ernesto del Ríok dino jaialdirako aukeratutako film guztiak oso onak dirala. Sail ofizialean, esate baterako, 62 pelikula lehiatuko dira. Sari Nagusia, Euskal Zinemearen Saria, Espainiakoa, Latinoamerikakoa, urrezko eta zidarrezko Mikeldiak dira palmareseko sari nagusiak. Azken horreek hiru kategoriatan emongo dira: dokumentala, film laburra eta animazinoa.\nEpaimahaian honeek egongo dira: Ivan Arguello, Guadalupe Echevarria, Renata Gasiorowska, Peter Suschitzky eta Lola Mayo. Nazinoarteko boskotea, sail ofizialeko pelikulen zerrendea be halakoa dalako. Dana dala, euskal zinemagintzeak be badauka leku nabarmena sail nagusian, sei euskal film lehiatuko dira eta: Plágan (Koldo Almandoz), Una sinfonía en silencio (Aitor Gametxo), Lo-ibiltariak (Iñigo Salaberria), Areka (Begoña Vicario), Aprieta, pero raramente ahoga (David Pérez Sañudo) eta Zacarías (Violeta Trincado).\nHorrezaz gan, Bertoko Begiradak atalean be Euskal Herrian egindako filmak ikusi ahal izango dira. Lehiaketan zein lehiaketaz kanpo ikusiko diran pelikulen artean, euskal musika onenaren, euskal gidoi onenaren eta euskal zuzendaririk onenaren sariak emongo ditue, SGAEgaz alkarlanean. Pedro Riverok, Joanes Urkixok eta Aránzazu Callejak erabagiko ditue horreek sariok. Azken horrek, ganera, Bilbao sinfonía lana aurkeztuko dau, emonaldi berezian. Zinebik produkzinoan lagundu dau.\nZinebindustry atalean, ostera, Euskal Herriko ikus-entzunezko industriaren sektorearen garapenari laguntzeko topaketak eta jarduerak eratuko ditue. Enpresek, profesionalek eta adituek alkar ezagutzeko erea izango dabe: Herri honetako ikus-entzunezko sektorea bultzatu nahi dogu, adierazo dau Luis Egiraunek.\nZemendiaren 10ean hasiko da Zinebiren 59. edizinoa, Arriaga antzokian egingo dan ekitaldian. Gala horretan, Alberto Iglesias konpositoreari aurtengo Ohorezko Mikeldi sarietako bat emongo deutsie, sail ofizialeko euskal film laburren proiekzinoagaz batera. Amaiera ekitaldian, barriz, Marco Bellocchio zuzendari italiarrari emongo deutsie beste Ohorezko Mikeldia.\nBilboko hainbat aretotan egingo diran proiekzinoetan, beraz, nazinoarteko zinemagintzearen lanik barritzaileenak ezagutzeko aukerea egongo da, hurrengo hilaren 10etik 17ra. Sasoi bateko zine-klub eta antzekoen giroa berreskuratzeko be balioko dabe saioek, Ernesto del Ríoren ustez. Izan be, ikus-entzunezkoak kontsumiduteko gaur egungo moduak ukatu barik, areto batera joan, filma patxadaz ikusi eta ondoren albokoakaz partekatzea aldarrikatu dau.\nEra berean, film laburrak eta, batez be, dokumentalak, gizartearen konplexutasuna ikusteko formaturik aproposenak dirala uste dau Del Ríok. Nekane Alonsok ganeratu dauenez, dokumentalen eta film laburren tenplu bihurtu da Zinebi, bere alorreko erreferenteetako bat.\nAzken buruan, Ernesto del Ríok, hain zuzen be, Zinebiko zuzendari izateari itxiko deutso edizino honen ostean, erretiroa hartu eta gazteei lekukoa pasetako. Hamazortzi urte karguan egin dituan ezkero, Del Ríok Zinebiri egindako ekarpena txalotu dau Alonsok: Gaur egun jaialdi hau danaren oinarriak ipini ditu. Datorren urtetik aurrera, Vanesa Fernandez Gerra izango da zuzendaria.


Guri buruz - Shang Hai Tongke Flow Technology Co., Ltd.\nTKFLO-Kalitate handiko ponpa fabrikatzailearen marka\n16 urteko esperientzia esportazioan eta nazioarteko proiektuen laguntzan\nPertsonalizazio gaitasun berezia zure aplikazio industria zehatzetarako\nShanghai Tongke Flow Technology Co., Ltd. teknologia handiko konpainia da, I + Gn eta fluidoen entrega eta fluidoen energia aurrezteko produktuen fabrikazioan oinarritzen dena eta, bitartean, energia aurrezteko soluzioen hornitzaile bat enpresetarako. Shanghai Tongji eta Nanhui Science Hi-tech Park Co., Ltd-rekin afiliatuta, Tongke esperientzia handiko talde teknikoa da.\nAhalmen tekniko handia duenez, Tongke-k berrikuntza bilatzen jarraitzen du eta "fluidoen entrega eraginkorra" eta "energia aurrezteko kontrol berezia" duten bi ikerketa zentro sortu ditu. Honezkero Tongke-k arrakasta handia lortu du jabetza intelektualeko eskubide independenteekin lortutako hainbat lorpen nagusiekin, hala nola "SPH serieak auto-priming pump eraginkorra" eta "super tentsio altuko energia aurrezteko ponpa sistema".\nAldi berean, Tongke-k hamar bonba tradizional baino gehiagoren teknologia hobetu zuen, hala nola turbina bertikala, ponpa urperagarria, amaierako xurgapeneko ponpa eta etapa anitzeko ponpa zentrifugoa, produktu linea tradizionalen maila teknologikoa orokorrean nabarmen hobetuz.\nTailerrak 6S kudeaketa sistema ezartzen du, SEIRI, SEITON, SEISO, SEIKETSU, SHITSUKE, SEGURTASUNA. GB / T19001: 2008 kalitatearen kudeaketa sistemaren eskakizunen arabera, konpainiak kalitatea kudeatzeko sistema ezarri zuen, onartuko dira eta martxan jarriko da. Bai kalitatearen eskuliburuaren "fitxategiaren kalitate kanpoko bermea, baita konpainiaren barneko kalitatea kudeatzeko sistema ere korrika egiteko oinarrizko irizpideak ezartzeko eta ezartzeko, langile guztiek kontzienteki ezarri behar dituzte\nBateratuta gaude eta partekatzeko espiritua erakusten dugu\nLankidetza sendoak eraikitzen ditugu zintzotasunez, irekitasunez eta konfiantzaz\nElkarrekin lan egin genuen helburu komun bat lortzeko\nTaldekideen ekarpenak aitortu eta errespetatzen ditugu\nGure bezeroen bazkideak gara lehen kontaktutik saldu osteko zerbitzura. Aholkulari tekniko gisa, eskakizunak eztabaidatzen ditugu gure bezeroekin eta eraginkortasuna eta balio erantsia handitzen duten irtenbideak garatzen ditugu. ISO 9001 ziurtatutako prozesu kate osoan zehar irtenbide pakete erakargarriena eskaintzen dugu.\nGURE TALDEAK GURE BEZEROEI LAGUNDU ZIZKION LAN IZUGARRIAK!\nTONGKE FLOW-ek bezeroen gutuna jaso zuen WK FIRE ENGINEER-en eskutik 2019ko otsailaren 18an. Jatorrizkoa honela:\nTONGKE-ren ingeniari orientazioari esker, aireportuan 400VTP itsasoko su ponpako 3 multzo instalatu genituen eta orain ponpak ondo eta egonkor daude. Eskerrik asko\nEskerrik asko zure abegikortasunagatik, primeran pasa genuen Shanghain. Eta eskerrik asko Seth jaunari eta zure ingeniari taldearen laguntza tekniko profesionalari. Zure iradokizunaren arabera doikuntzak egingo ditugu eta atzera egiten dugunean azken baieztapena egingo dugu.


Gaztela eta Leongo, Galiziako eta Andaluziako sute gehienak kontrolpean daude. | Consumer\nGaztela eta Leongo, Galiziako eta Andaluziako sute gehienak kontrolpean daude.\nBat Jaenen eta beste bat Leonen kontrolatu gabe jarraitzen dute, baina bilakaera ona dute\nGaztela eta Leongo, Galiziako eta Andaluziako komunitateei eragiten dieten sute gehienak kontrolpean daude dagoeneko. Jaengo bat eta Leongo beste bat bakarrik gelditzen dira kontrolatu gabe, baina bilakaera ona izaten ari dira, sua itzaltzeko zerbitzuen arabera.\nJaengo Cazorla, Segura eta Las Villas mendilerroetako Parke Nazionaleko hiru suteetatik bi “egonkortuta” daude, eta bestea “nahiko ondo” dago, gobernu-arduradun batek adierazi duenez, egunean zehar erabat kontrolatuta egongo da jardunean dagoena.\nGaztela eta Leonen, Leon probintzian zeuden hiru suteetatik bi erabat kontrolatuta daude. Gainerakoak, Pombriegon, ez du sugarrik aurrez aurre, baina berraktibatzeko arriskua dago 40 kilometroko perimetroan. Horretarako, langileak likidazio lanetan ari dira eta gunea freskatzen. Tenperatura altuak direla eta, agintariak ez daude oraindik ezbeharraren kontrol osoa iragartzeko moduan.\nAvilak, zehazki Casaviejako udal mugarteak, suntsitu duen 700 hektareatik gorako sutea ere kontrolpean dago.\nEra berean, Galizian kontrolatuta daude lau probintzietako bakoitzean adierazitako sute guztiak.\nforestales-eu incendios-eu kontrolatuak


Izan gaitezen positibo! — TUlankide MONDRAGON\nIzan gaitezen positibo!\nBizitzaren aurrean jarrera positiboa duten pertsonek jarrera negatiboa erakusten dutenek bezala sufritzen eta jasaten dituzten gertaera desatseginak, baina desberdintasun batekin: lehenak eraginkorrak dira arazoak konpontzerakoan eta bigarrenak, berriz, errukitu eta blokeatu egiten dira.\nJarrera baikor horrexekin lortzen da, hain zuzen, gertaera negatiboek ere bete-betean bizi izatea ez eragoztea. Kezkak, umore txarra, amorrua, norbere edo maite ditugunen gaixotasunak, arazo ekonomikoak, nekea, bokazioaren frustrazioak, bikotearekiko gatazkak edo seme-alaba edo bizitza garrazten saiatzen zaigun jendearekiko gatazkak hortxe izango ditugu beti. Baina espiritu positiboz jokatuta aukera handiagoa izango dugu konponbideak pentsatu eta bilatzeko. Azken batean, askoz hobeto eramaten da gatazka.\nZailtasunak hortxe daude eta gizarte lehiakor honek eskakizunaren marra altxatzera eta zeharka bada ere, zoriontsu ez sentitzera gonbidatzen gaitu etengabe, paradoxikoki ia zoriontsu izatera behartzen bagaitu ere, “frakasatuek” betetzen duten bazterkeriazko gune horretan kokatu nahi ez badugu behintzat. Jarrera positiboa ez da zorionaren sinonimo, bizitzan eraginkor izatearen pareko baizik: ondoez uneak etsi gabe bizi behar dira, geure burua edo besteak errudun egin gabe eta, batez ere, paralisian erori gabe. Jarrera baikor horrek lagundu egiten digu une zoriontsuez gozatzen eta inguruan dugun mundura irekitzen eta entzute aktiboa eta partaidetzazkoa bultzatzen du. Eta zaurgarri izateari utzi gabe konpartitzeko jarreran jartzen gaitu, arriskua onartu eta sentitu eta maitatzeko jarreran jartzen. Une zoriontsu horiek emozio espezifikoren batekin lotu behar bagenitu, pasioarekin lotuko genituzke. Pasioa, egiten eta bizi izaten ditugun gauzez grina sentitzearen zentzuan, norbere sormen gisa sentitu, baloratu eta horiez harro egoteko gaitasun gisa ulertuta.\nBere burua zoriontsutzat duen pertsonak badaki zorigaitza aukera bat dela beti, eta zoriona, berriz, aukeratu egiten dela. Gure bizitzan ahalik eta zorion unerik gehien izan dadin apustua egiten badugu, ongi etorriko zaizkigu ondorengo hauek:\nGeure burua den bezala onartu eta geure buruarengan konfiantza izatea.\nBizitzaren aurrean jarrera positiboa izatea.\nGizarterako eta komunikaziorako trebeziak izatea.\nEgoera bakoitzari errealismoz eta jarrera onez aurre egitea.\nSentimendu eta emozioak adierazi eta bizi izatea.\nInstante bakoitza bizi eta gozatzeko gaitasuna.\nJolas egin, barre egin, deskubritu eta muga konbentzional batzuk gainditzea.\nDaukagunarekin poztu eta proiektu berriekin gogo-berotzeko gai izatea.\nGeure buruaz eta egitea lortu dugunaz harro egotea.\nGeure burua zaindu, baloratu eta bizi izatearen abentura grinaz bizitzea.\nArtikulua hemen publikatu da: https://revista.consumer.es/


Ehureka 6: baliabideak on-line by Azpidazki ehu - issuu\nâ€˘ EHULKU: euskararen erabilera zuzena eta egokia bultzatzeko\nEHUren zerbitzua da. Aholkuak dira, ez da euskaltegia, ezta filologiaz eztabaidatzeko gunea. Unibertsitatean euskaraz eskaintzen dituen jakintza eta zerbitzuetan laguntza eman nahi duen webgunea da. â€˘ EHUTSI: euskara ondo erabiltzen laguntzeko aplikazioa da\nhonako hau. Euskaraz egiten diren akats nagusiak zuzentzeko aplikazioa, hain zuzen ere. Ariketak ere baditu webguneak.\nEuskara on-line eta zeure kabuz ikasi eta hobetzeko ezinbesteko webgunea da Ikasbil.  Hainbat testu, audio eta bideo mailaren arabera sailkatuak.  Landutako ariketak.  Euskara hobetzeko aholkuak.  Euskarazko agiriak eta euskara non ikasi esango dizu.  Oinarrizko euskara ikastaroa ere badu webguneak.\nEGA lantzeko ikastaroa Euskaltzaindiaren arauak lantzeko ikastaroa Hitza pasa jolasa Gaurko hitza: hiztegia landu eta aberasteko bloga. Baliabideak: baliabide bilduma handia du webgune honek: hiztegiak, kontsulta egiteko guneak, estilo liburuak, datu baseak, aldizkariak, hizkera aberasteko guneak, â€Ś\n Agiri eredu asko batzen ditu webgune honek: eredu orokorrak, entitate pribatuek sortutako ereduak, agiri soziolaboralak, lan agiriak, merkataritza eta ostalaritzako ereduak, â€Ś  Euskara lan munduan normalizatzeari buruzko bloga, astero berritzen dena.\nEhureka aholkuen seigarren atala, on-line dauden baliabideen gainekoa.


Erradiazioa murrizteko neurriak hartuko ditu Plentziako Udalak - Hiruka.eus\nJendartea Plentzia 2017-02-22 17:04\nPlentziako mapa erradioelektrikoa egin ostean, emaitzen arabera, udalerriko esposizio-maila Espainiar Estatuko araudiak ezarritako mugen barruan dago. Halere, Europako Batzordeak gomendatutako maila gainditu egiten da leku askotan, bereziki erdigunean. Hori dela eta, Udalak neurriak hartuko ditu eragina ahalik eta txikiena izan dadin.\nPlentzia, artxiboko irudian. | Ikusi handiago | Argazki originala\nAzaldu dutenez, etxeren batean gomendatutakoa baino 30 aldiz handiagoa da erradiazioa, eta sei aldiz handiagoa hainbat eremu publikotan. Europako Batzordearen ebazpena onartu zuen iaz Udalbatza, hartara, erradiazio horien inpaktuari aurre egiteko neurriak hartzeko konpromisoa hartu du Udalak.\nAzaldu dutenez, helburua da erradiazio horiek herrian duten inpaktua baloratzea eta neurriak hartzea ahalik eta eragin txikiena izan dezaten herritarrengan. Zentzu horretan, "xehetasun osoz" aztertuko dute Andra Mari kaleko 17. zenbakian dagoen antena-konplexuaren egoera juridiko legala. Halaber, ordenantza proiektu bermatzaile bat aurkeztuko du, udalerrian gai hori arautzeko eta ahalik eta babesik handiena bermatzeko.\nPlentzia / Jendartea\nKartoia biltzeko atez ateko zerbitzuan izena eman dute Plentziako hainbat enpresak\nPlentziako banketxe bateko lapurretaren ustezko egilea atxilotu dute\nBandera berdea dago Areeta, Ereaga, Armintza eta Muriola hondartzetan


Ostegunean hasiko dira Eskoriatzako inauteriak - Eskoriatza\nEskoriatza > Albisteak > Ostegunean hasiko dira Eskoriatzako inauteriak\nOstegunean hasiko dira Eskoriatzako inauteriak\nEskoriatzan, ostegun honetan, otsailak 20, hasiko ditugu inauteriak Urdelarderoarekin. Lehenagoko ohitura zen umeek etxez etxe abesten joatea eta emandako janariak zirian sartzea (txorizoa, pikupasak, urdaia eta abar).\nGaur egun, berriz, umeak baserritarrez jantzita ateratzen dira kalera ziria eskuan dutela kantura, baina, orain gozokiak botatzen zaizkie leihoetatik.\nArratsaldeko 17:30ean, Trokolo pailazoek “In concert” lana aurkeztuko digute Zaldibar antzokian. Arratsaldeko 18:30ean txokolate goxoa bizkotxoekin jateko aukera izango da plazan (ez ahaztu bakoitzak bere edalontzia eraman behar duela), eta ondoren, egunari amaiera emateko, inauterietako dantzak herriko plazan.\nLarunbatean bertan, goizeko 10:00etatik 12:00etara Kultur etxeko lehenengo pisuan (edo kalean eguraldi ona badago) bi pertsona egongo dira behar duenari makillatzen laguntzeko. Gainera, hainbat pintura, pintzel eta material egongo dira nahi duenak makillatzeko erabili dezan.\nEguerdian, 13:00etan, mozorro desfile/lehiaketa izango da. Parte hartu nahi duten taldeek 12:30ean eman beharko dute izena Luis Ezeiza eskolako patioan. Bertan zenbaki bat emango zaie desfilean noren atzetik atera jakiteko. Aurrean Eskoriatzako trikitilari taldea joango da, gero 16 urtetik beherakoak eta, bukatzeko, nagusien kuadrillak joango dira.\nDesfilean parte hartu gura duten guztiek Luis Ezeizako patioan egon beharko dute 12:50ean. Desfilea 13:00etan hasiko da, eta Luis Ezeizatik irten, plazatik pasa eta, Olazarretik bueltan, berriz ere plazara iritsiko da bertan amaitzeko. Erakustaldia edo dantzaldia egingo duten taldeak plaza parean gelditu ahalko dira beraien saioa egitera (4 edo 5 minutu baino gehiagokoa ez izatea eskatzen zaie).\nDesfilea amaitu ondoren, epaimahaiak erabakiko du nortzuk diren irabazleak, eta plazan jakinaraziko dute arratsaldeko 18:30ean.\n16 urtetik gorakoentzako\nSaria: 200,00 €\nSaria: 100,00 €\n16 urte artekoentzako\nSaria: 80,00 €\nSaria: 60,00 €\nHorretaz gain, inauterietako bazkarira joaten direnen artean beste bi sari banatuko dira:\n16 urtetik aurrera: 50,00 €\n16 urte artekoak: 25 €\nSariak emateko originalitatea eta birziklatutako materialekin egindako mozorroak izatea hartuko da kontuan.\nBazkari herrikoia kiroldegian egingo da, 14:30ean. Gaur, asteartea, otsailak 18, da tiketak erosteko azken eguna. Gauzak ondo antolatze aldera, bazkaltzeko lekua gordetzea komeni da. Lekua telefonoz (943 71 46 88), emailez (kultura@eskoriatza.eus) edo WhatsAppez hartu daiteke (650 49 51 66).\nBazkaldu ostean, dantzaldia, Takitto taldearekin. Dantzaldia 16:00etan hasiko da, eta jende guztiarentzat da, ez bakarrik bazkarian parte hartzen dutenentzat.\nArratsaldeko 17:00etan zezentxoak eta txikienentzako poneyak egongo dira Luis Ezeiza eskolako patioan 18:00ak ingurura arte. Gero, plazan, mozorro lehiaketaren sariak banatu ondoren, dantzaldia hasiko da DJ Motorekin. Gauean, 23:00etatik aurrera, dantzaldiak jarraituko du plazan.\nJaialdia 10:30ean hasiko da, eta bertan Arizmendiko eta Luis Ezeizako ikasleek hartuko dute parte, azken asteetan prestatzen ari diren abesti eta dantzak eskainiz.\nJaialdia Joseba Iñurrategi pilotalekuan egingo da: ikasleak kantxan egongo dira; eta familiakoak eta ikusleak, harmailetan.\nOndoren, parte hartzaileentzat txistorra izango da pilotalekuan bertan, eta, bukatu ondoren, 12:00ak aldera, pilotalekuko ateak zabalduko dira guraso edo laguntzaileak sar daitezen umeak jasotzera.\nEskoriatzan aparteko protagonistak ditugu asteartean: kukumarroak, kultura etxetik aterako direnak puxikak astintzera arratsaldeko 17:15ean.\nKukumarroak basoko izakiak ziren, negu amaieran herrira etortzen zirenak jendea zirikatu eta beldurtzera. Umeek burla egiten zieten “kukumarro txori malo” esanez. Asteartean berriz ere gogora ekarriko ditugu izaki horiek, eta horrela, Eskoriatzako kaleetan ibiliko dira loredun amantala jantzita, aurrean dugun udaberria sinbolizatu gura duena, eta bildots larruarekin bizkarrean, atzean uztean ari garen negu gorria sinbolizatzen duena, eta, nola ez, eskuan animali puxika bat umeak beldurtzeko.\nOndoren, 18:00etan, hotzari aurre egiteko Dj Tirapuk dantzan jarriko gaitu jende guztiarentzako musika jarriz 19:30ak arte.